qundao/data-zh-poetry huggingface dataset:
挽朱彦博二首·其一
作者：彭龟年
朝代：宋

重惜夫君去，哀吟思不穷。江淮经画里，风雨笑谈中。志大长违俗，才高无近功。盖棺公论出，谁不羡豪雄。
挽朱彦博二首·其二
作者：彭龟年
朝代：宋
体裁：五言律诗

对语窗飞雪，横舟月在滩。西湖今会少，里社此盟寒。诸子齿犹稚，慈堂寝未安。俱成无尽恨，一见一辛酸。
挽杨邦宁
作者：彭龟年
朝代：宋
体裁：五言律诗

心事谁能识，交游得细论。有居多水竹，此世老丘园。遗恨成千古，无人作九原。晚来风政恶，不忍赋招魂。
挽欧阳幼立
作者：彭龟年
朝代：宋
体裁：五言律诗

行辈多名宦，乡闾爱老成。身名了无恨，韦布却为荣。久矣追谈笑，居然隔死生。朔风搜宇宙，何日闭佳城。
挽沈漕宜之父主管
作者：彭龟年
朝代：宋

蝉蜕轩裳早，冰融义理深。但知捐世累，谁复识公心。宇宙终埋玉，哀荣有赐金。遥怜九原上，烟雨暗寒林。
挽沈漕宜之父主管
作者：彭龟年
朝代：宋

蝉蜕轩裳早，冰融义理深。
但知捐世累，谁復识公心。
宇宙终埋玉，哀荣有赐金。
遥怜九原上，烟雨暗寒林。
挽熊仲贤监酒二首
作者：彭龟年
朝代：宋

叹息熊公子，胸中亦自奇。典衣缘客至，沽酒趁花期。满眼皆知己，平生却数奇。一官终未试，回首不堪思。举世嗟浮薄，谁堪寄死生。空馀交友恨，不见急难情。我昔为游子，公方作远征。那知成永诀，洒泪闭佳城。
挽熊仲贤监酒二首·其一
作者：彭龟年
朝代：宋
体裁：五言律诗

叹息熊公子，胸中亦自奇。典衣缘客至，沽酒趁花期。满眼皆知己，平生却数奇。一官终未试，回首不堪思。
挽熊仲贤监酒二首·其二
作者：彭龟年
朝代：宋

举世嗟浮薄，谁堪寄死生。
空余交友恨，不见急难情。
我昔为游子，公方作远征。
那知成永诀，洒泪闭佳城。
挽熊仲贤监酒二首·其二
作者：彭龟年
朝代：宋

举世嗟浮薄，谁堪寄死生。空馀交友恨，不见急难情。我昔为游子，公方作远征。那知成永诀，洒泪闭佳城。
挽益阳县丞赵参议
作者：彭龟年
朝代：宋

一种银潢秀，清名仰太虚。甲科尝擢第，午夜尚观书。已觉身非我，那堪丞负余。斯人无复见，掩涕一欷歔。
挽益阳县丞赵参议
作者：彭龟年
朝代：宋

一种银潢秀，清名仰太虚。
甲科尝擢第，午夜尚观书。
已觉身非我，那堪丞负余。
斯人无復见，掩涕一欷歔。
挽虞夫人
作者：彭龟年
朝代：宋
体裁：五言律诗

欲说夫人事，谁能与世论。诸郎名节立，千古妇言尊。共此伤心日，怀哉锡类恩。佳城何处是，烟雨政黄昏。
挽赵通判五首
作者：彭龟年
朝代：宋

弦歌到处即熙然，桑柘青含淡淡烟。肯倩奇花树民怨，为人岁岁作春妍。春风千里下屏星，荆棘丛中稻眼青。凋瘵已肥身已瘠，丹砂还解此公灵。风波要自吾心定，泾渭从渠何日分。公已著身荣辱外，世间馀子自纷纷。向来三叠泣阳关，犹望归来肯自宽。今日重过更席处，却思人世别离难。霜风猎猎寒无奈，江水漫漫去莫留。欲讯音容无定在，松筠竦竦暮烟浮。
挽赵通判五首·其一
作者：彭龟年
朝代：宋

弦歌到处即熙然，桑柘青含淡淡烟。肯倩奇花树民怨，为人岁岁作春妍。
挽赵通判五首·其一
作者：彭龟年
朝代：宋

絃歌到处即熙然，桑柘青含淡淡烟。
肯倩奇花树民怨，为人岁岁作春妍。
挽赵通判五首·其三
作者：彭龟年
朝代：宋

风波要自吾心定，泾渭从渠何日分。
公已着身荣辱外，世间余子自纷纷。
挽赵通判五首·其三
作者：彭龟年
朝代：宋

风波要自吾心定，泾渭从渠何日分。公已著身荣辱外，世间馀子自纷纷。
挽赵通判五首·其二
作者：彭龟年
朝代：宋
体裁：七言绝句

春风千里下屏星，荆棘丛中稻眼青。凋瘵已肥身已瘠，丹砂还解此公灵。
挽赵通判五首·其五
作者：彭龟年
朝代：宋
体裁：七言绝句

霜风猎猎寒无奈，江水漫漫去莫留。欲讯音容无定在，松筠竦竦暮烟浮。
挽赵通判五首·其四
作者：彭龟年
朝代：宋

向来三叠泣阳关，犹望归来肯自宽。今日重过更席处，却思人世别离难。
挽赵通判五首·其四
作者：彭龟年
朝代：宋

向来三迭泣阳关，犹望归来肯自宽。
今日重过更席处，却思人世别离难。
挽陈迪功
作者：彭龟年
朝代：宋

一念超然与世违，新蔬剪雨自甘肥。只因堕雁能忘味，不使惊鸥尚见机。有子明经那不寿，如公积善未应非。从教天定知何似，果见贤孙擢第归。
挽陈迪功
作者：彭龟年
朝代：宋

一念超然与世违，新蔬翦雨自甘肥。
只因堕雁能忘味，不使惊鸥尚见机。
有子明经那不寿，如公积善未应非。
从教天定知何似，果见贤孙擢第归。
次韵教授兄友惠柑
作者：彭龟年
朝代：宋
体裁：七言律诗

泮宫老潘贤且仁，分义浓如手足亲。悬知故人在千里，健步远来缄墨新。黄柑霜后愈精好，香味宛如包贡珍。分赏且用涤烦渴，不救莱芜炊甑尘。
燕居十六首
作者：彭龟年
朝代：宋

事以义为本，尤须礼作舆。有时当致曲，切勿背吾初。多贪缘纵欲，多欲必伤生。来日应难料，空留不善名。酒尽或容求，恩伤不可收。伟哉王相国，沈默孰与侔。荆棘不须栽，须容驷马来。面前如路窄，何地不蒿莱。迂辔不难为，长愁与我违。忍贫胜忍辱，免被好人嗤。好语噤难出，卑词强应酬。只云逃口祸，却恐遂成偷。事事皆由命，穷通各有时。穷通吾顺处，虽命亦何为。竞索驾高车，吾宁守户枢。安能念荣悴，且欲辨贤愚。宿怨养痈疽，终须殒此躯。若能忘物我，天下尽平衢。为利较锱铢，真成小丈夫。脂肥不满腹，罪已塞堪舆。七情随物感，惟怒最难平。我若能忘物，如雷动太清。我身何自有，毫发自亲来。身且非吾物，何论身外财。好毁非佳士，毋轻听彼言。如人名父母，急去不须闻。物害须当去，无为煦煦仁。可怜永某氏，爱鼠却伤人。冬月不启壁，深虑惊蛰虫。物方全性命，如我爱吾宫。捧檄为亲喜，拖绅岂我荣。若谋妻与子，宁不愧何平。
燕居十六首·其一
作者：彭龟年
朝代：宋
体裁：古风

事以义为本，尤须礼作舆。有时当致曲，切勿背吾初。
燕居十六首·其一二
作者：彭龟年
朝代：宋

我身何自有，毫髮自亲来。
身且非吾物，何论身外财。
燕居十六首·其七
作者：彭龟年
朝代：宋
体裁：古风

事事皆由命，穷通各有时。穷通吾顺处，虽命亦何为。
燕居十六首·其三
作者：彭龟年
朝代：宋
体裁：古风

酒尽或容求，恩伤不可收。伟哉王相国，沈默孰与侔。
燕居十六首·其九
作者：彭龟年
朝代：宋
体裁：古风

宿怨养痈疽，终须殒此躯。若能忘物我，天下尽平衢。
燕居十六首·其二
作者：彭龟年
朝代：宋
体裁：古风

多贪缘纵欲，多欲必伤生。来日应难料，空留不善名。
燕居十六首·其五
作者：彭龟年
朝代：宋
体裁：古风

迂辔不难为，长愁与我违。忍贫胜忍辱，免被好人嗤。
燕居十六首·其八
作者：彭龟年
朝代：宋
体裁：古风

竞索驾高车，吾宁守户枢。安能念荣悴，且欲辨贤愚。
燕居十六首·其六
作者：彭龟年
朝代：宋
体裁：古风

好语噤难出，卑词强应酬。只云逃口祸，却恐遂成偷。
燕居十六首·其十
作者：彭龟年
朝代：宋
体裁：古风

为利较锱铢，真成小丈夫。脂肥不满腹，罪已塞堪舆。
燕居十六首·其十一
作者：彭龟年
朝代：宋
体裁：古风

七情随物感，惟怒最难平。我若能忘物，如雷动太清。
燕居十六首·其十三
作者：彭龟年
朝代：宋
体裁：古风

好毁非佳士，毋轻听彼言。如人名父母，急去不须闻。
燕居十六首·其十二
作者：彭龟年
朝代：宋

我身何自有，毫发自亲来。身且非吾物，何论身外财。
燕居十六首·其十五
作者：彭龟年
朝代：宋
体裁：古风

冬月不启壁，深虑惊蛰虫。物方全性命，如我爱吾宫。
燕居十六首·其十六
作者：彭龟年
朝代：宋
体裁：古风

捧檄为亲喜，拖绅岂我荣。若谋妻与子，宁不愧何平。
燕居十六首·其十四
作者：彭龟年
朝代：宋
体裁：古风

物害须当去，无为煦煦仁。可怜永某氏，爱鼠却伤人。
燕居十六首·其四
作者：彭龟年
朝代：宋
体裁：古风

荆棘不须栽，须容驷马来。面前如路窄，何地不蒿莱。
王文伯将校艺漕闱过我取别肯作一夕饮酒竟犹子留之西斋厥明文伯有诗敬赓原韵
作者：彭龟年
朝代：宋
体裁：七言绝句

已闻鼓箧无秦锐，肯为论文学贾留。夺我清风俄顷尔，梦回真若隔三秋。
病中招孙医士
作者：彭龟年
朝代：宋

冬冬纔动热蒸蒸，直到更初渐渐清。
臟腑始坚今反利，痰涎愈盛气难平。
形容凋瘦真如鬼，耳目聪明粗似人。
自是虚劳无可说，更将经络为推明。
病中招孙医士
作者：彭龟年
朝代：宋

鼕鼕才动热蒸蒸，直到更初渐渐清。脏腑始坚今反利，痰涎愈盛气难平。形容凋瘦真如鬼，耳目聪明粗似人。自是虚劳无可说，更将经络为推明。
病足歌
作者：彭龟年
朝代：宋
体裁：古风

马有足，疲驰驱。牛有足，劳畬菑。不如大阍无更好，终日兀坐如黏黐。人言犹有深意存，螣蛇无足终能飞。此心傥欲与日竞，莫道有足无亦病。
登上封半山而雾大起叹而有作
作者：彭龟年
朝代：宋

忆昨雨霁投招提，五峰幻出如新沐。僧言一月无此奇，正直由公感通速。倾曦已没暝霭生，伫立危亭看不足。遂扶晨策陵岖嵚，要识祝融真面目。轻阴阁雨日将升，浅雾喷云生半腹。晦明变化在俄顷，山鬼无端太翻覆。东西南北杳不知，天柱诸峰固难瞩。因思世事无不然，氛垢时多少清淑。良辰一遇信可欣，浊世相遭匪予辱。湘累为此赋远游，要待棋终看结局。嗟我宁能待汝清，原隰征夫驾方趣。安得韩公剑倚天，决断浮云取新旭。
登上封半山而雾大起叹而有作
作者：彭龟年
朝代：宋

忆昨雨霁投招提，五峰幻出如新沐。
僧言一月无此奇，正直由公感通速。
倾曦已没暝霭生，竚立危亭看不足。
遂扶晨策陵岖嵚，要识祝融真面目。
轻阴阁雨日将升，浅雾喷云生半腹。
晦明变化在俄顷，山鬼无端太翻覆。
东西南北杳不知，天柱诸峰固难瞩。
因思世事无不然，氛垢时多少清淑。
良辰一遇信可欣，浊世相遭匪予辱。
湘纍为此赋远游，要待棋终看结局。
嗟我宁能待汝清，原隰征夫驾方趣。
安得韩公剑倚天，决断浮云取新旭。
盆花示儿
作者：彭龟年
朝代：宋
体裁：古风

群儿爱盆花，如我爱其子。但将养花心，委曲求诸己。花不负人力，随时深浅红。种学得如此，岂不慰乃翁。
胡广文以直养名堂余举伊川之说问之往反数十言终未判也再以是讯焉
作者：彭龟年
朝代：宋

以物养物，如水沃木。
推彼有余，益此不足。
惟直与气，如木有根。
本既充盛，枝叶自繁。
气言其形，直言其理。
与生俱生，无彼无此。
云何谓直，养此气耶。
直果外来，气内出耶。
孟氏此言，我知其自。
则以告子，以义外计。
谓直养气，其差则同。
疑其不然，愿启我蒙。
胡广文以直养名堂余举伊川之说问之往反数十言终未判也再以是讯焉
作者：彭龟年
朝代：宋

以物养物，如水沃木。推彼有馀，益此不足。惟直与气，如木有根。本既充盛，枝叶自繁。气言其形，直言其理。与生俱生，无彼无此。云何谓直，养此气耶。直果外来，气内出耶。孟氏此言，我知其自。则以告子，以义外计。谓直养气，其差则同。疑其不然，愿启我蒙。
药翁吟
作者：彭龟年
朝代：宋

有翁忧思深，挟药救一世。
大声疾其呼，负箧即都市。
凝视彻河汉，觇色见肠胃。
巍峨一男子，面泽胜粉腻。
翁前亟与语，腠理中邪沴。
再三犹不闻，掉臂若欲避。
涂人竞揶揄，毋乃太逐利。
那知此翁心，肝脑作布施。
厌见大官医，十谒九不值。
高车索礼貌，疑疾致金币。
侵寻疾已深，鍼达不可暨。
却推主人痴，疾欲胜砭剂。
天寒日以深，衰态日以至。
稍觉念翁来，西风政憔悴。
药翁吟
作者：彭龟年
朝代：宋

有翁忧思深，挟药救一世。大声疾其呼，负箧即都市。凝视彻河汉，觇色见肠胃。巍峨一男子，面泽胜粉腻。翁前亟与语，腠理中邪沴。再三犹不闻，掉臂若欲避。涂人竞揶揄，毋乃太逐利。那知此翁心，肝脑作布施。厌见大官医，十谒九不值。高车索礼貌，疑疾致金币。侵寻疾已深，针达不可暨。却推主人痴，疾欲胜砭剂。天寒日以深，衰态日以至。稍觉念翁来，西风政憔悴。
莺鸣十章寄戚伯瑞
作者：彭龟年
朝代：宋
体裁：四言诗

有鸣其禽，其鸣维何。有怀其人，我心靡他。（一章）禽其鸣矣，惟其丑矣。我之怀矣，惟其友矣。（二章）惟动有几，万变形之。视听与言，难遏者私。（三章）孰爱于母，惟善其善。孰友于兄弟，我独终鲜。（四章）有水涓涓，石凿凿兮。日湔月濯，成此圆洁兮。（五章）有泽其涸，有山其落。有木而桷，则以其斲。（六章）静观物理，式感我思。有风凄兮，吹我裳衣。（七章）春花粲兮，两山之间。谁与我适，觞咏以还。（八章）日升于东，月生于西。惟神之驰，曾莫知所之。（九章）莫克匪己，莫玩匪理。有怀于是，不知子之所止。（十章）
许国公生辰
作者：彭龟年
朝代：宋

入事其亲，愉色融融。出事其君，惟命之从。威仪抑抑，曷不肃雍。有而弗恃，是之谓恭。天下之恶，不如一僭。天下之善，不如一俭。物有不足，于我何欠。人欲无穷，俭乃防检。人不自泰，以居故移。人不自奢，由养所为。胜之有道，惟书与诗。愿言君子，载思载惟。恭自内出，俭非外饰。恭俭而实，是之谓德。作德日休，心广体逸。何以曰寿，由是而积。
许国公生辰·其一
作者：彭龟年
朝代：宋
体裁：四言诗

入事其亲，愉色融融。出事其君，惟命之从。威仪抑抑，曷不肃雍。有而弗恃，是之谓恭。
许国公生辰·其三
作者：彭龟年
朝代：宋
体裁：四言诗

人不自泰，以居故移。人不自奢，由养所为。胜之有道，惟书与诗。愿言君子，载思载惟。
许国公生辰·其二
作者：彭龟年
朝代：宋
体裁：四言诗

天下之恶，不如一僭。天下之善，不如一俭。物有不足，于我何欠。人欲无穷，俭乃防检。
许国公生辰·其四
作者：彭龟年
朝代：宋
体裁：四言诗

恭自内出，俭非外饰。恭俭而实，是之谓德。作德日休，心广体逸。何以曰寿，由是而积。
读书吟示铉
作者：彭龟年
朝代：宋

吾闻读书人，惜气胜惜金。累累如贯珠，其声和且平。忽然低复昂，似绝反可听。有时静以默，想见紬绎深。心潜与理会，不觉咏叹淫。昨夕汝读书，厉响惊四邻。方其气盛时，声能乱狂霖。倏忽气已竭，口亦遂绝吟。体疲神自昏，思虑那得清。安能更隽永，温故而知新。永歌诗有味，三复意转精。勉汝讽诵馀，且学思深湛。
读书吟示铉
作者：彭龟年
朝代：宋

吾闻读书人，惜气胜惜金。
累累如贯珠，其声和且平。
忽然低復昂，似绝反可听。
有时静以默，想见紬绎深。
心潜与理会，不觉咏叹淫。
昨夕汝读书，厉响惊四邻。
方其气盛时，声能乱狂霖。
倏忽气已竭，口亦遂绝吟。
体疲神自昏，思虑那得清。
安能更隽永，温故而知新。
永歌诗有味，三復意转精。
勉汝讽诵余，且学思深湛。
谢刘大权为寿
作者：彭龟年
朝代：宋
体裁：七言绝句

凉月纷纷弄綵衣，桑弧蓬矢拂庭闱。不因妙语从君得，何事茅檐星斗稀。
輓张南轩先生八首·其一
作者：彭龟年
朝代：宋

妖氛动寥廓，白日漫沙尘。
忠义不可没，扶携悯如邠。
人情易勇怯，鼓舞吾当伸。
忽忘天地雠，却见玉帛邻。
沦胥五十年，锐气日以堙。
皇皇忠献家，正议摩秋旻。
隻手提三纲，一缕挽万钧。
狂敌不足灭，颓俗何由仁。
千载诸葛公，相望吾霑巾。
輓张南轩先生八首·其七
作者：彭龟年
朝代：宋

拱璧堕泥涂，康瓠置坛墠。
天心与人事，颇似好乖舛。
贤愚真是非，每向死生辨。
哀荣若相迕，遗恨常不免。
前年建安公，罹此二气沴。
今年公復死，殒我一世善。
龙文百斛鼎，功在白玉铉。
斯人太薄命，长苦乐事鲜。
时因思贤忧，终夕长展转。
輓张南轩先生八首·其三
作者：彭龟年
朝代：宋

邪正不两立，何异莸与熏。
宁怀爱憎念，趣尚难同羣。
向来阊阖疏，杯水沃烈焚。
虽无扑灭期，固亦摧炎熏。
黄钟动孤管，众乐知有君。
祇今才数年，荟蔚朝隮云。
公身虽已殒，公言犹可闻。
所期动九天，从此泾渭分。
宁愿如曲江，一尊酹孤坟。
輓张南轩先生八首·其二
作者：彭龟年
朝代：宋

世无邹孟氏，圣道危于丝。
学者迷统绪，扰扰徒外驰。
况有释老辈，窃窥如鬼魑。
苦彼疑似说，陷我高明资。
伟然周与程，振手而一麾。
源流虽未远，淆浊亦已随。
公如一阳復，寒烈已可知。
斯文续以传，岁晚非公谁。
伤哉后来者，此世亡此师。
輓张南轩先生八首·其五
作者：彭龟年
朝代：宋

吴楚尚禨鬼，习俗久已尨。
淫词张鬰气，驰走如奔泷。
春秋严报祈，夜鼓纷逢逢。
娱神杂羽翿，酾酒堆罂缸。
间用次睢社，千金博奇庬。
公能揭正理，开此一世憃。
宁关祠有无，庐屋记崆㟅。
要令冥行人，从兹得明釭。
輓张南轩先生八首·其八
作者：彭龟年
朝代：宋

昔年清江上，再拜投漫刺。
匆匆仅班荆，春风满怀袂。
自此成契阔，书邮剖疑义。
此理有会通，万彻而一致。
缕缕为我言，颠倒行间字。
濯手时一观，如烹大鼎胾。
嘆我无持操，莫励四方志。
君子不再见，已负终身愧。
从今一杯月，永堕湘中泪。
輓张南轩先生八首·其六
作者：彭龟年
朝代：宋

平生中兴念，渴饮而饥食。
落落不可合，令人气填臆。
归来牧桂州，才人用转窄。
抚摩日多暇，整整戎事饬。
偏伍联浮游，坐作亲部勒。
异时了剧寇，乃此诸校力。
论兵较利钝，夫岂谓深识。
牛刀何施宜，功乃在鷄肋。
谁知我公心，抆泪三叹息。
輓张南轩先生八首·其四
作者：彭龟年
朝代：宋

时平有剩贼，人伙无宽乡。
上下日逼趣，雕瘵谁得将。
纷纷几守宰，所较有短长。
专利计锱铢，治法出一方。
惟公作州牧，万物惊初阳。
仁心所发施，四达无门旁。
丁庸省严濑，盐筴宽南荒。
直惟此方人，岁时悲奉尝。
凡公不到处，今恨无甘棠。
送任守赴邕管
作者：彭龟年
朝代：宋

吾闻广南东西四十州，诸蛮错处如蚍蜉。
东州之蛮富珠贝，西州有马供羣驺。
一从陇右失刍牧，万里山蹊来作足。
部分驿使视行厩，路远疲农输食粟。
边头给估不敢悭，内地供亿那得閒。
匹马中人五家产，岁入不足充军颁。
天子择侯严五管，横山之雄视方面。
大贤不合着炎方，一马直应劳远算。
往时此地惊智高，四海俶扰如抑搔。
要荒易动古所畏，况復立制争锥刀。
年来马质乱三物，廊庙谋深匹夫忽。
达官喜事失拊循，机矢铦矛变仓猝。
远利安蛮福及人，公行公行南中春。
一篇駉颂谁能写，足用爱民功到马。
送任守赴邕管
作者：彭龟年
朝代：宋

吾闻广南东西四十州，诸蛮错处如蚍蜉。东州之蛮富珠贝，西州有马供群驺。一从陇右失刍牧，万里山蹊来作足。部分驿使视行厩，路远疲农输食粟。边头给估不敢悭，内地供亿那得閒。匹马中人五家产，岁入不足充军颁。天子择侯严五管，横山之雄视方面。大贤不合著炎方，一马直应劳远算。往时此地惊智高，四海俶扰如抑搔。要荒易动古所畏，况复立制争锥刀。年来马质乱三物，廊庙谋深匹夫忽。达官喜事失拊循，机矢铦矛变仓猝。远利安蛮福及人，公行公行南中春。一篇駉颂谁能写，足用爱民功到马。
送何同叔赴湖南漕
作者：彭龟年
朝代：宋

畴昔登贤书，夫子持文衡。每见辄忽别，问端不能更。一从齿周行，后先佐司成。未几奉辟书，复接台中评。词色陶春和，风味浥秋清。人生事好乖，岁晚意始倾。云何千里去，一节湘中行。留行我无说，脱去公方荣。人言转输重，我视锱铢轻。望之拾遗愿，公岂少此情。向来否泰疏，上亦知忠诚。公身有内外，公意无亏盈。雁来书可慰，细数新丰程。
送何同叔赴湖南漕
作者：彭龟年
朝代：宋

畴昔登贤书，夫子持文衡。
每见辄忽别，问端不能更。
一从齿周行，后先佐司成。
未几奉辟书，復接台中评。
词色陶春和，风味浥秋清。
人生事好乖，岁晚意始倾。
云何千里去，一节湘中行。
留行我无说，脱去公方荣。
人言转输重，我视锱铢轻。
望之拾遗愿，公岂少此情。
向来否泰疏，上亦知忠诚。
公身有内外，公意无亏盈。
雁来书可慰，细数新丰程。
送刘寺簿知衡州
作者：彭龟年
朝代：宋
体裁：古风

刺史官已尊，郴左郡尤古。太常墨庄家，帝命分竹五。扶摇负劲翮，巨浸落双橹。谁能极所至，千里看举武。纷纷轓两朱，局局印一组。世无元道州，万物气不吐。
送吉州詹守五首
作者：彭龟年
朝代：宋

平生两耳熟龚黄，今日身亲识大方。太史若徵循吏传，一篇气脉在耕桑。谏垣礼乐三千疏，窗下诗书六十年。莫讶勾吴留不住，解随膏雨到江边。骨鲠嘉言忆旧臣，故应赴诏近严宸。席前若下清明问，且说江南一味贫。乌龙山下晓风轻，白鹭洲前暮霭凝。今日可能如昨日，庐陵还解似严陵。柏移平地失崎岖，培壅恩深报一无。惟有依归意难尽，不堪㶁㶁水循渠。
送吉州詹守五首·其一
作者：彭龟年
朝代：宋

平生两耳熟龚黄，今日身亲识大方。
太史若征循吏传，一篇气脉在耕桑。
送吉州詹守五首·其一
作者：彭龟年
朝代：宋

平生两耳熟龚黄，今日身亲识大方。太史若徵循吏传，一篇气脉在耕桑。
送吉州詹守五首·其三
作者：彭龟年
朝代：宋
体裁：七言绝句

骨鲠嘉言忆旧臣，故应赴诏近严宸。席前若下清明问，且说江南一味贫。
送吉州詹守五首·其二
作者：彭龟年
朝代：宋
体裁：七言绝句

谏垣礼乐三千疏，窗下诗书六十年。莫讶勾吴留不住，解随膏雨到江边。
送吉州詹守五首·其五
作者：彭龟年
朝代：宋
体裁：七言绝句

柏移平地失崎岖，培壅恩深报一无。惟有依归意难尽，不堪㶁㶁水循渠。
送吉州詹守五首·其四
作者：彭龟年
朝代：宋
体裁：七言绝句

乌龙山下晓风轻，白鹭洲前暮霭凝。今日可能如昨日，庐陵还解似严陵。
送吕子约赴天台倅
作者：彭龟年
朝代：宋
体裁：古风

少读丽泽书，投老未尽识。譬如涉大海，渺不见其极。去之若有失，从之了无得。约兄自西来，为我倒胸臆。始知公输巧，要不外绳墨。从兹往来频，不辨主与客。去住宁有定，长恐使南北。谁题治中舆，别日忽相偪。欲留留不可，把袂三叹息。送君浙河西，狂涛立如植。君其稳驾浪，我亦理行幅。斯意莽无穷，所愿各努力。
送庐陵李宰养直之官兼呈刘寺簿四首
作者：彭龟年
朝代：宋

理财非凿空，简讼在谨始。林繁去冗根，卮漏无溢水。此理容可观，妙处要深体。岂惟宰一邑，天下亦如此。治邑即治家，爱民如爱己。不须驰广莫，观远自近始。君才成风斤，鼻垩有馀地。吾言尚敢狂，快处须反视。入仕不为宰，无异面墙壁。如何今世人，指作富贵厄。区区为身谋，反谓第一策。皇皇百里民，谁为访休戚。澡身有至理，面垢吾能索。负背肤所受，非人孰湔涤。诗人有良玉，犹藉他山石。况复吾所师，且喜得亲炙。
送庐陵李宰养直之官兼呈刘寺簿四首·其一
作者：彭龟年
朝代：宋

理财非凿空，简讼在谨始。林繁去冗根，卮漏无溢水。此理容可观，妙处要深体。岂惟宰一邑，天下亦如此。
送庐陵李宰养直之官兼呈刘寺簿四首·其一
作者：彭龟年
朝代：宋

理财非凿空，简讼在谨始。
林繁去冗根，巵漏无溢水。
此理容可观，妙处要深体。
岂惟宰一邑，天下亦如此。
送庐陵李宰养直之官兼呈刘寺簿四首·其三
作者：彭龟年
朝代：宋
体裁：古风

入仕不为宰，无异面墙壁。如何今世人，指作富贵厄。区区为身谋，反谓第一策。皇皇百里民，谁为访休戚。
送庐陵李宰养直之官兼呈刘寺簿四首·其二
作者：彭龟年
朝代：宋

治邑即治家，爱民如爱己。
不须驰广莫，观远自近始。
君才成风斤，鼻垩有余地。
吾言尚敢狂，快处须反视。
送庐陵李宰养直之官兼呈刘寺簿四首·其二
作者：彭龟年
朝代：宋

治邑即治家，爱民如爱己。不须驰广莫，观远自近始。君才成风斤，鼻垩有馀地。吾言尚敢狂，快处须反视。
送庐陵李宰养直之官兼呈刘寺簿四首·其四
作者：彭龟年
朝代：宋

澡身有至理，面垢吾能索。负背肤所受，非人孰湔涤。诗人有良玉，犹藉他山石。况复吾所师，且喜得亲炙。
送庐陵李宰养直之官兼呈刘寺簿四首·其四
作者：彭龟年
朝代：宋

澡身有至理，面垢吾能索。
负背肤所受，非人孰湔涤。
诗人有良玉，犹藉他山石。
况復吾所师，且喜得亲炙。
送张少卿知汉州用汉字韵
作者：彭龟年
朝代：宋

家传张长公，直节可敬叹。
居官不取容，安有鄙夫患。
奏劾司马门，乃翁宁可犯。
惊跸当罚金，法令戒反汗。
奈何盗环人，使遭灭族难。
惟挚有父风，彼美渊明赞。
由来阴德深，云仍继名宦。
西州清河家，簪绂夸里闬。
我公翰墨英，蚤岁擢三馆。
立朝物望归，駸駸历华贯。
莼羹忽思归，周邦喜良翰。
三节歌皇华，风采肃廉按。
召归一再迁，卿月光有粲。
廷尉天下平，异论乃冰炭。
守道当守官，闻风志立懦。
分符复西归，顾忧宽宵旰。
广汉最繁丽，地望蜀郡冠。
房湖天下稀，公余可吟玩。
十顷玻璃风，和气来隔岸。
过家亦足荣，触热去不惮。
三世居此官，盛事闻见罕。
甘棠百年思，蔽芾阴更满。
少城我从公，转首岁六换。
人生一浮萍，谁料聚与散。
荒凉更寂寞，一笑得承款。
柬之宰相材，自是一好汉。
大手当调羹，先试五花判。
愿言坚晚节，功倍事则半。
衰病卧漳滨，尚念刘公干。
送张少卿知汉州用汉字韵
作者：彭龟年
朝代：宋

家传张长公，直节可敬叹。居官不取容，安有鄙夫患。奏劾司马门，乃翁宁可犯。惊跸当罚金，法令戒反汗。奈何盗环人，使遭灭族难。惟挚有父风，彼美渊明赞。由来阴德深，云仍继名宦。西州清河家，簪绂誇里闬。我公翰墨英，蚤岁擢三馆。立朝物望归，骎骎历华贯。莼羹忽思归，周邦喜良翰。三节歌皇华，风采肃廉按。召归一再迁，卿月光有粲。廷尉天下平，异论乃冰炭。守道当守官，闻风志立懦。分符复西归，顾忧宽宵旰。广汉最繁丽，地望蜀郡冠。房湖天下稀，公馀可吟玩。十顷玻璃风，和气来隔岸。过家亦足荣，触热去不惮。三世居此官，盛事闻见罕。甘棠百年思，蔽芾阴更满。少城我从公，转首岁六换。人生一浮萍，谁料聚与散。荒凉更寂寞，一笑得承款。柬之宰相材，自是一好汉。大手当调羹，先试五花判。愿言坚晚节，功倍事则半。衰病卧漳滨，尚念刘公干。
送张少卿知汉州用汉字韵
作者：彭龟年
朝代：宋

家传张长公，直节可敬嘆。
居官不取容，安有鄙夫患。
奏劾司马门，乃翁宁可犯。
惊跸当罚金，法令戒反汗。
奈何盗环人，使遭灭族难。
惟挚有父风，彼美渊明赞。
由来阴德深，云仍继名宦。
西州清河家，簪绂夸里闬。
我公翰墨英，蚤岁擢三馆。
立朝物望归，骎骎历华贯。
莼羹忽思归，周邦喜良翰。
三节歌皇华，风采肃廉按。
召归一再迁，卿月光有粲。
廷尉天下平，异论乃冰炭。
守道当守官，闻风志立懦。
分符復西归，顾忧宽宵旰。
广汉最繁丽，地望蜀郡冠。
房湖天下稀，公余可吟玩。
十顷玻璃风，和气来隔岸。
过家亦足荣，触热去不惮。
三世居此官，盛事闻见罕。
甘棠百年思，蔽芾阴更满。
少城我从公，转首岁六换。
人生一浮萍，谁料聚与散。
荒凉更寂寞，一笑得承款。
柬之宰相材，自是一好汉。
大手当调羹，先试五花判。
愿言坚晚节，功倍事则半。
衰病卧漳滨，尚念刘公干。
送徐仲洪尉南安八首
作者：彭龟年
朝代：宋

仲洪作尉南安县，示我西园药石辞。莫道近民民易扰，官清民近更相宜。圣朝宽令捷惊霆，尉不留心竟不行。万事闿端皆在我，安危便可到苍生。催科莫作扰人看，趁此登场早了官。坐视贪残败吾子，不如自放一分宽。若见村中小校师，教将义理训童儿。四端五品人人有，莫道冥顽不与知。椎牛酌酒是民顽，明约科条墟里间。若更宽他衣食路，桑间陌上自闲闲。血气谁无未免争，腰牛公牍角蜗情。半非半是先须识，但要吾心似水平。作尉之难似胗尸，一生一死总吾为。是心倘有分毫歉，脱手翻车悔莫追。手弓皆是虎狼才，巡徼宁无去复来。倏去倏来无滞迹，蝗螟虽过不为灾。
送徐仲洪尉南安八首·其一
作者：彭龟年
朝代：宋
体裁：七言绝句

仲洪作尉南安县，示我西园药石辞。莫道近民民易扰，官清民近更相宜。
送徐仲洪尉南安八首·其七
作者：彭龟年
朝代：宋
体裁：七言绝句

作尉之难似胗尸，一生一死总吾为。是心倘有分毫歉，脱手翻车悔莫追。
送徐仲洪尉南安八首·其三
作者：彭龟年
朝代：宋
体裁：七言绝句

催科莫作扰人看，趁此登场早了官。坐视贪残败吾子，不如自放一分宽。
送徐仲洪尉南安八首·其二
作者：彭龟年
朝代：宋
体裁：七言绝句

圣朝宽令捷惊霆，尉不留心竟不行。万事闿端皆在我，安危便可到苍生。
送徐仲洪尉南安八首·其五
作者：彭龟年
朝代：宋
体裁：七言绝句

椎牛酌酒是民顽，明约科条墟里间。若更宽他衣食路，桑间陌上自闲闲。
送徐仲洪尉南安八首·其八
作者：彭龟年
朝代：宋

手弓皆是虎狼才，巡徼宁无去复来。倏去倏来无滞迹，蝗螟虽过不为灾。
送徐仲洪尉南安八首·其八
作者：彭龟年
朝代：宋

手弓皆是虎狼才，巡徼宁无去復来。
倏去倏来无滞迹，蝗螟虽过不为灾。
送徐仲洪尉南安八首·其六
作者：彭龟年
朝代：宋
体裁：七言绝句

血气谁无未免争，腰牛公牍角蜗情。半非半是先须识，但要吾心似水平。
送徐仲洪尉南安八首·其四
作者：彭龟年
朝代：宋
体裁：七言绝句

若见村中小校师，教将义理训童儿。四端五品人人有，莫道冥顽不与知。
送曾无瑕改常州
作者：彭龟年
朝代：宋

夫君爱民如爱己，不爱公卿爱刺史。
得州如斗喜不禁，拍手催儿治行李。
朝家急贤不惜官，日日中书有除旨。
周南留滞太史叹，目断子公书一纸。
夫君却不薄淮阳，此见宁输三十里。
庖丁虽欲善刀去，无奈世间多巨髀。
晋陵繁伙视三辅，历徧屏风无可使。
未央对罢天一笑，今日无忧惠山水。
未容远去引自近，早晚赐环差易耳。
九华却恐怨君王，误我明年花柳喜。
送曾无瑕改常州
作者：彭龟年
朝代：宋

夫君爱民如爱己，不爱公卿爱刺史。得州如斗喜不禁，拍手催儿治行李。朝家急贤不惜官，日日中书有除旨。周南留滞太史叹，目断子公书一纸。夫君却不薄淮阳，此见宁输三十里。庖丁虽欲善刀去，无奈世间多巨髀。晋陵繁夥视三辅，历遍屏风无可使。未央对罢天一笑，今日无忧惠山水。未容远去引自近，早晚赐环差易耳。九华却恐怨君王，误我明年花柳喜。
送李眉州
作者：彭龟年
朝代：宋
体裁：古风

出捧毛义檄，不违菽水欢。归侍潘安舆，能宣诏条宽。古来忠孝事，兼此良独难。是心无中边，宁择陆与盘。区区平反念，虽喜不胜残。那知容色温，足使田里安。韦编三绝书，十载胸中蟠。用处义自精，何适非其端。如水行地中，浑浑不可殚。尚恨斗大州，不足观其澜。我昔欲见君，恨不生羽翰。及兹与君别，一饮盟已寒。人生聚散情，欲语徒辛酸。惟此一寸心，万里聊相观。
送杨诚斋赴江东漕
作者：彭龟年
朝代：宋

爱公喜公去，爱国喜公住。公去不可留，一节江东路。停杯与公别，琐琐不足疏。金陵古都会，形势天所付。江淮有前蔽，荆楚无后顾。矫首对山河，亦足发外惧。钱唐六十年，帖帖泰山措。繁华视旧都，无复郇瑕虑。郇瑕仅忧贫，虽贫犹未斁。安得小范老，前席借一箸。重画汴洛谋，起此宴安痼。金粟互输送，甲兵更守戍。去来徜习惯，缓急乃暇豫。耳闻不如见，公见况超悟。愿公细平章，心期一言寤。从此日暮云，不外锦囊句。
送杨诚斋赴江东漕
作者：彭龟年
朝代：宋

爱公喜公去，爱国喜公住。
公去不可留，一节江东路。
停杯与公别，琐琐不足疏。
金陵古都会，形势天所付。
江淮有前蔽，荆楚无后顾。
矫首对山河，亦足发外惧。
钱唐六十年，帖帖泰山措。
繁华视旧都，无復郇瑕虑。
郇瑕仅忧贫，虽贫犹未斁。
安得小范老，前席借一箸。
重画汴洛谋，起此宴安痼。
金粟互输送，甲兵更守戍。
去来徜习惯，缓急乃暇豫。
耳闻不如见，公见况超悟。
愿公细平章，心期一言寤。
从此日暮云，不外锦囊句。
送梁宪易节漕蜀二首
作者：彭龟年
朝代：宋

雨露收江上，星辰下益州。有贤容在外，为国岂无谋。德旨频将远，君心顿减忧。不然那有此，定自启金瓯。峡口大江急，剑门天下奇。不因逢使节，安得入公诗。万里轻来去，一心无险夷。可怜门下士，犹惜别离私。
送梁宪易节漕蜀二首·其一
作者：彭龟年
朝代：宋
体裁：五言律诗

雨露收江上，星辰下益州。有贤容在外，为国岂无谋。德旨频将远，君心顿减忧。不然那有此，定自启金瓯。
送梁宪易节漕蜀二首·其二
作者：彭龟年
朝代：宋
体裁：五言律诗

峡口大江急，剑门天下奇。不因逢使节，安得入公诗。万里轻来去，一心无险夷。可怜门下士，犹惜别离私。
送牛守赴藤州二首
作者：彭龟年
朝代：宋

五马南中去，脩途一月宽。暮年忧国切，今日爱民难。志大人无小，政平人自安。端能扫蛮瘴，莫作偶然看。半世几契阔，今年又别离。我应嗟去远，人已恨来迟。宿草青无限，野花红欲窥。藩车行有诏，山路且逶迤。
送牛守赴藤州二首·其一
作者：彭龟年
朝代：宋

五马南中去，修途一月宽。
暮年忧国切，今日爱民难。
志大人无小，政平人自安。
端能扫蛮瘴，莫作偶然看。
送牛守赴藤州二首·其一
作者：彭龟年
朝代：宋

五马南中去，脩途一月宽。暮年忧国切，今日爱民难。志大人无小，政平人自安。端能扫蛮瘴，莫作偶然看。
送牛守赴藤州二首·其二
作者：彭龟年
朝代：宋
体裁：五言律诗

半世几契阔，今年又别离。我应嗟去远，人已恨来迟。宿草青无限，野花红欲窥。藩车行有诏，山路且逶迤。
送王仲显赴琼州
作者：彭龟年
朝代：宋

朔风猎猎搜离思，千山木叶飞东西，山声互答轰鼓鼙。日影倒乱摩旌旗，琼山太守行赤帷，父老出饯相扶携。把袂惜别车去迟，仙都散吏挈榼随，洗盏酌酒歌别离。别离之歌歌声希，儿女子态不愿为，圣皇择守先南陲。朱崖况复环生黎，黎山插天海四围，黎人出没如鬼魑。凶鲸蚋集不可羁，无异生缚虎与罴，乃令错处海一涯。一日万变藏几微，赵张缩手龚黄痴，良二千石非公谁。公行南方易如归，公举南事易如携，向来盐筴一局棋。白黑纷乱杨朱岐，公能辨晰是与非，袖有长疏天下知。口不可惜人可悲，鬼魑虎罴日夜伺，此时此事分安危。想公再拜辞玉墀，睿意恳恻亦在兹，九重寄公万里师。纷纷狱讼不足治，从驲遽听东南驰，定知召节封金泥。不然盐筴更畴咨，服岭以南公一夔。与公离别歌此词，愧不以颂而以规。
送王仲显赴琼州
作者：彭龟年
朝代：宋

朔风猎猎搜离思，千山木叶飞东西，山声互答轰鼓鼙。
日影倒乱摩旌旗，琼山太守行赤帷，父老出饯相扶携。
把袂惜别车去迟，仙都散吏挈榼随，洗醆酌酒歌别离。
别离之歌歌声希，儿女子态不愿为，圣皇择守先南陲。
朱崖况復环生黎，黎山插天海四围，黎人出没如鬼魑。
凶鲸蚋集不可羁，无异生缚虎与罴，乃令错处海一涯。
一日万变藏几微，赵张缩手龚黄痴，良二千石非公谁。
公行南方易如归，公举南事易如携，向来盐筴一局棋。
白黑纷乱杨朱岐，公能辨晰是与非，袖有长疏天下知。
口不可惜人可悲，鬼魑虎罴日夜伺，此时此事分安危。
想公再拜辞玉墀，睿意恳恻亦在兹，九重寄公万里师。
纷纷狱讼不足治，从驲遽听东南驰，定知召节封金泥。
不然盐筴更畴咨，服岭以南公一夔。
与公离别歌此词，愧不以颂而以规。
送范文叔知彭州
作者：彭龟年
朝代：宋

吾友范文叔，家世岷峨州。
忠纯自性分，耿耿明月秋。
朅来声利场，况与造物侔。
汲引如不及，不进不肯休。
酸咸性难齐，委曲能调柔。
一朝善类合，人亦多君谋。
或者以己量，谓君相比周。
在我亦何感，太空云自浮。
俄然动归兴，瞥去轻于鸥。
始知进退间，君子得自由。
圣主罗众俊，岩穴穷冥搜。
何以斗大州，着我第一流。
无人子思侧，殷勤为王留。
谬当豹尾间，对此诚包羞。
五马岂不贵，吾非为君筹。
君傥知我心，毋忘天下忧。
送范文叔知彭州
作者：彭龟年
朝代：宋

吾友范文叔，家世岷峨州。忠纯自性分，耿耿明月秋。朅来声利场，况与造物侔。汲引如不及，不进不肯休。酸咸性难齐，委曲能调柔。一朝善类合，人亦多君谋。或者以己量，谓君相比周。在我亦何感，太空云自浮。俄然动归兴，瞥去轻于鸥。始知进退间，君子得自由。圣主罗众俊，岩穴穷冥搜。何以斗大州，著我第一流。无人子思侧，殷勤为王留。谬当豹尾间，对此诚包羞。五马岂不贵，吾非为君筹。君傥知我心，毋忘天下忧。
送赵介之赴舂陵十首
作者：彭龟年
朝代：宋

访旧知俗非，好书与理近。气味既如此，况复少畦畛。少年擢两科，才气掩公行。恨无东坡翁，为君赋秋阳。百里不足骋，千里漫同流。推君友于心，对此良优优。君知作县易，我知作县难。临深以思险，愿勿作易观。赋拙君能传，政拙君当继。为问舂陵人，巧者竟谁似。尝闻居士语，丁宁有深旨。要使眼高人，不识贵公子。忍酒非上策，忍醉乃真方。长忆醒时悔，须减醉时狂。龃龉不足病，快意或为妖。尤物亦移人，此念当永消。二老不忍别，相期尚百年。正当爱日时，剩种北堂萱。嫣然亭上雨，鉴止池边月。人隔九疑山，何以慰愁绝。
送赵介之赴舂陵十首·其一
作者：彭龟年
朝代：宋

访旧知俗非，好书与理近。气味既如此，况复少畦畛。
送赵介之赴舂陵十首·其一
作者：彭龟年
朝代：宋

访旧知俗非，好书与理近。
气味既如此，况復少畦畛。
送赵介之赴舂陵十首·其一〇
作者：彭龟年
朝代：宋

嫣然亭上雨，鑑止池边月。
人隔九疑山，何以慰愁绝。
送赵介之赴舂陵十首·其七
作者：彭龟年
朝代：宋
体裁：古风

忍酒非上策，忍醉乃真方。长忆醒时悔，须减醉时狂。
送赵介之赴舂陵十首·其三
作者：彭龟年
朝代：宋
体裁：古风

百里不足骋，千里漫同流。推君友于心，对此良优优。
送赵介之赴舂陵十首·其九
作者：彭龟年
朝代：宋
体裁：古风

二老不忍别，相期尚百年。正当爱日时，剩种北堂萱。
送赵介之赴舂陵十首·其二
作者：彭龟年
朝代：宋

少年擢两科，才气掩公行。恨无东坡翁，为君赋秋阳。
送赵介之赴舂陵十首·其二
作者：彭龟年
朝代：宋

少年擢两科，才气揜公行。
恨无东坡翁，为君赋秋阳。
送赵介之赴舂陵十首·其五
作者：彭龟年
朝代：宋
体裁：古风

赋拙君能传，政拙君当继。为问舂陵人，巧者竟谁似。
送赵介之赴舂陵十首·其八
作者：彭龟年
朝代：宋
体裁：古风

龃龉不足病，快意或为妖。尤物亦移人，此念当永消。
送赵介之赴舂陵十首·其六
作者：彭龟年
朝代：宋
体裁：古风

尝闻居士语，丁宁有深旨。要使眼高人，不识贵公子。
送赵介之赴舂陵十首·其十
作者：彭龟年
朝代：宋

嫣然亭上雨，鉴止池边月。人隔九疑山，何以慰愁绝。
送赵介之赴舂陵十首·其四
作者：彭龟年
朝代：宋
体裁：古风

君知作县易，我知作县难。临深以思险，愿勿作易观。
送赵使君老父吟
作者：彭龟年
朝代：宋

使君朝天骑霜蹄，朔风猎猎吹裳衣。钲铙聒天山谷应，旌旂弄日龙蛇飞。邦人遮留留不得，壮儿截镫小儿泣。老翁数十相扶携，喘若筒吹行转疾。且行且止相叹嗟，若怨若慕言纷拿。一翁指我门前土，向时蓁莽今桑麻。自言新年年九十，旧使姓名多记忆。从头屈指细平章，清静安宁今第一。狡胥每欲挑民争，能令衽席生五兵。我公平易与民近，智巧有尽苦难行。里中少年号刀笔，曾向公庭瞯消息。归来语我使君明，胸中是非纸上律。吾农疾苦年来多，公今归去谁抚摩。留公无计可奈何，呼儿起舞吾当歌。官家神圣似尧禹，蠖濩宫深有言路。借留谁格向来书，犹有民谣能取否。或闻朝廷虚柄臣，须公经济难逡巡。延英奏对刻易下，囊封且说江南贫。
送赵使君老父吟
作者：彭龟年
朝代：宋

使君朝天骑霜蹄，朔风猎猎吹裳衣。
钲铙聒天山谷应，旌旗弄日龙蛇飞。
邦人遮留留不得，壮儿截镫小儿泣。
老翁数十相扶携，喘若筒吹行转疾。
且行且止相叹嗟，若怨若慕言纷拏。
一翁指我门前土，向时蓁莽今桑麻。
自言新年年九十，旧使姓名多记忆。
从头屈指细平章，清静安宁今第一。
狡胥每欲挑民争，能令衽席生五兵。
我公平易与民近，智巧有尽苦难行。
里中少年号刀笔，曾向公庭瞯消息。
归来语我使君明，胸中是非纸上律。
吾农疾苦年来多，公今归去谁抚摩。
留公无计可奈何，呼儿起舞吾当歌。
官家神圣似尧禹，蠖濩宫深有言路。
借留谁格向来书，犹有民谣能取否。
或闻朝廷虚柄臣，须公经济难逡巡。
延英奏对刻易下，囊封且说江南贫。
送郑尚书守建安十首
作者：彭龟年
朝代：宋

自从秉节簉明廷，谠论忠言四海倾。何事不关天下念，此心无著世间名。亲奉王明御六龙，合登宰路冠诸公。未应天子青宫友，犹滞黄幡豹尾中。闻上金华劝讲班，启心长是片言间。一从元祐诸公后，得此渊源自玉山。春来苦雪夏来寒，南去愁霖北去乾。又报丰年无一事，乞身远去可能安。一贤去国四方嗔，却恐猜疑到玉宸。急把丐閒书报下，此行犹足律贪人。直节亭亭屹不流，冲然襟度更休休。世间多少难平事，可惜先生不少留。东西一节大江边，来往勤民亦有年。未必米盐劳试守，更从根本得深研。从此褰帷去帝乡，闾阎辛苦足平章。皂囊若有新丰奏，才过龙团第一纲。革履如今远帝庐，眼前忧念总区区。黄钟一气元来在，安得先生起亚夫。好风佳月满襟怀，尝到先生丈室来。今日忽为江海别，此心肯逐晚潮回。
送郑尚书守建安十首·其一
作者：彭龟年
朝代：宋

自从秉节簉明廷，谠论忠言四海倾。
何事不关天下念，此心无着世间名。
送郑尚书守建安十首·其一
作者：彭龟年
朝代：宋

自从秉节簉明廷，谠论忠言四海倾。何事不关天下念，此心无著世间名。
送郑尚书守建安十首·其七
作者：彭龟年
朝代：宋
体裁：七言绝句

东西一节大江边，来往勤民亦有年。未必米盐劳试守，更从根本得深研。
送郑尚书守建安十首·其三
作者：彭龟年
朝代：宋

闻上金华劝讲班，启心长是片言间。
一从元佑诸公后，得此渊源自玉山。
送郑尚书守建安十首·其三
作者：彭龟年
朝代：宋

闻上金华劝讲班，启心长是片言间。一从元祐诸公后，得此渊源自玉山。
送郑尚书守建安十首·其九
作者：彭龟年
朝代：宋
体裁：七言绝句

革履如今远帝庐，眼前忧念总区区。黄钟一气元来在，安得先生起亚夫。
送郑尚书守建安十首·其二
作者：彭龟年
朝代：宋
体裁：七言绝句

亲奉王明御六龙，合登宰路冠诸公。未应天子青宫友，犹滞黄幡豹尾中。
送郑尚书守建安十首·其五
作者：彭龟年
朝代：宋
体裁：七言绝句

一贤去国四方嗔，却恐猜疑到玉宸。急把丐閒书报下，此行犹足律贪人。
送郑尚书守建安十首·其八
作者：彭龟年
朝代：宋

从此褰帷去帝乡，闾阎辛苦足平章。皂囊若有新丰奏，才过龙团第一纲。
送郑尚书守建安十首·其八
作者：彭龟年
朝代：宋

从此褰帷去帝乡，闾阎辛苦足平章。
皂囊若有新丰奏，纔过龙团第一纲。
送郑尚书守建安十首·其六
作者：彭龟年
朝代：宋
体裁：七言绝句

直节亭亭屹不流，冲然襟度更休休。世间多少难平事，可惜先生不少留。
送郑尚书守建安十首·其十
作者：彭龟年
朝代：宋
体裁：七言绝句

好风佳月满襟怀，尝到先生丈室来。今日忽为江海别，此心肯逐晚潮回。
送郑尚书守建安十首·其四
作者：彭龟年
朝代：宋

春来苦雪夏来寒，南去愁霖北去乾。又报丰年无一事，乞身远去可能安。
送郑尚书守建安十首·其四
作者：彭龟年
朝代：宋

春来苦雪夏来寒，南去愁霖北去干。
又报丰年无一事，乞身远去可能安。
邀凉亭五首
作者：彭龟年
朝代：宋

劲节不可拗，净色不受污。平生今日交，屹屹老桂树。史君大雅资，胸中淡无欲。尤物能移人，犹有此数竹。凉风不肯来，偃蹇如相要。悠悠天地间，舍我从谁邀。未必柳柳州，有此一饷凉。心清境自静，内躁物亦强。簿书本不俗，安能碍凉飔。少陵冰壑心，却恨与事违。
邀凉亭五首·其一
作者：彭龟年
朝代：宋

劲节不可拗，净色不受污。平生今日交，屹屹老桂树。
邀凉亭五首·其一
作者：彭龟年
朝代：宋

劲节不可拗，浄色不受污。
平生今日交，屹屹老桂树。
邀凉亭五首·其三
作者：彭龟年
朝代：宋
体裁：古风

凉风不肯来，偃蹇如相要。悠悠天地间，舍我从谁邀。
邀凉亭五首·其二
作者：彭龟年
朝代：宋
体裁：古风

史君大雅资，胸中淡无欲。尤物能移人，犹有此数竹。
邀凉亭五首·其五
作者：彭龟年
朝代：宋
体裁：古风

簿书本不俗，安能碍凉飔。少陵冰壑心，却恨与事违。
邀凉亭五首·其四
作者：彭龟年
朝代：宋
体裁：古风

未必柳柳州，有此一饷凉。心清境自静，内躁物亦强。
鄂渚和章同年元荣邓教授友龙微字韵
作者：彭龟年
朝代：宋

愚鲁何妨与俗违，夷途方始识心归。源源自是渊泉出，杲杲宁关庭燎辉。莫向天涯寻墨客，须知海内有公非。一杯何得如前日，竹杖芒鞋语翠微。世情如水与天违，谁识春从岳麓归。衮衮源流知有自，纷纷华鄂看相辉。今人得似古时少，我拙从教俗子非。且倒一樽寻乐事，奇章台上晚风微。
鄂渚和章同年元荣邓教授友龙微字韵·其一
作者：彭龟年
朝代：宋
体裁：七言律诗

愚鲁何妨与俗违，夷途方始识心归。源源自是渊泉出，杲杲宁关庭燎辉。莫向天涯寻墨客，须知海内有公非。一杯何得如前日，竹杖芒鞋语翠微。
鄂渚和章同年元荣邓教授友龙微字韵·其二
作者：彭龟年
朝代：宋
体裁：七言律诗

世情如水与天违，谁识春从岳麓归。衮衮源流知有自，纷纷华鄂看相辉。今人得似古时少，我拙从教俗子非。且倒一樽寻乐事，奇章台上晚风微。
鄂渚和章同年元荣邓教授友龙微字韵庆元戊午临江劝驾多士凡由进士科进者皆预焉且沿乡人饮酒之意叙坐以齿酒半使君又出杰句宠其行某陈人也偶睹盛事思有以记之敬嗣严韵二首极愧不工尚几镌削·其一
作者：彭龟年
朝代：宋
体裁：七言律诗

太守兴贤隘九州，劝为之驾盛炎刘。方今神圣四门辟，即日英雄一网收。在藻久观鳣发发，食苹又听鹿呦呦。来年候对春风仗，企首同趋晓月浮。
酒醒
作者：彭龟年
朝代：宋
体裁：古风

世间颠倒事，一切自酒出。醒时清明心，醉后不可觅。醉时颠倒苗，或发醒时实。酒能醉人形，不能醉人心。心傥有主宰，万变不可淫。大禹恶旨酒，拜善功最深。
重九
作者：彭龟年
朝代：宋

露下风高足感伤，天君着意写重阳。
建安能赋推诸子，楚国悲秋又九章。
我为催租阁诗思，谁能送酒沃愁肠。
黄花不解知人意，开遍篱根数百行。
重九
作者：彭龟年
朝代：宋

露下风高足感伤，天君著意写重阳。建安能赋推诸子，楚国悲秋又九章。我为催租阁诗思，谁能送酒沃愁肠。黄花不解知人意，开遍篱根数百行。
题王仲显梅谷
作者：彭龟年
朝代：宋
体裁：古风

楼前梅十围，负背花千树。种花识花性，培养随好恶。花无十日好，不惮千日虑。那知花已娇，疲惫风能蛊。争如岁寒操，盘结不择土。时当气栗烈，天地闭其户。蓬蓬起南海，呼吸万窍怒。向来桃李辈，缩气不敢吐。惟有冰玉姿，秀发略不沮。静观万物理，参差乃如许。不见千金子，宴坐危堂庑。一朝遇变故，仓猝失所措。不见陋巷士，脱齿甘捽茹。翛然天地间，了不识忧惧。达人善观物，在我乃不喻。须上最高楼，方能了真趣。
鶑鸣十章寄戚伯瑞·其一
作者：彭龟年
朝代：宋

有鸣其禽，其鸣维何。
有怀其人，我心靡他。
鶑鸣十章寄戚伯瑞·其七
作者：彭龟年
朝代：宋

静观物理，式感我思。
有风凄兮，吹我裳衣。
鶑鸣十章寄戚伯瑞·其三
作者：彭龟年
朝代：宋

惟动有几，万变形之。
视听与言，难遏者私。
鶑鸣十章寄戚伯瑞·其二
作者：彭龟年
朝代：宋

禽其鸣矣，惟其丑矣。
我之怀矣，惟其友矣。
鶑鸣十章寄戚伯瑞·其八
作者：彭龟年
朝代：宋

春花粲兮，两山之间。
谁与我适，觞咏以还。
鶑鸣十章寄戚伯瑞·其六
作者：彭龟年
朝代：宋

有泽其涸，有山其落。
有木而桷，则以其斲。
千手眼白玉观音偈嘲金使
作者：径山寺僧
朝代：宋
体裁：七言绝句

一手动时千手动，一眼观时千眼观。幸自太平无一事，何须做得许多般。
望海亭联
作者：待考
朝代：宋
体裁：联

贪看白鸟横秋浦；不觉青林没暮湖。
杜范门联
作者：待考
朝代：宋
体裁：联

杜光范之门，人将望而去矣；撤暗投之柜，我且卷而怀之。
贺周必大寿联
作者：待考
朝代：宋
体裁：联

年与潞公同丙午；日临莱国占中元。
贺秦桧联
作者：待考
朝代：宋
体裁：联

我闻在昔，惟伊尹格于皇上；民到于今，微管仲吾其左衽。
铭旌
作者：待考
朝代：宋
体裁：联

军民揾泪持杯送；无福登消好帅君。
铭旌
作者：待考
朝代：宋
体裁：联

铜竹昔时膺凤诏；风云他日趣鳌头。
门联
作者：待考
朝代：宋
体裁：联

地高春易盛；天近泽常多。
题鼓联
作者：待考
朝代：宋
体裁：联

净慈灵隐三天竺；不及阎妃两片皮。
真珠帘
作者：徐□
朝代：宋
体裁：词

落红几阵清明雨。忆花期、半被晴悭寒阻。新柳着春浓，早翠池波妒。粉雨香云消息远，漫旧日、秋千庭宇。凝伫。正春醒帘外，一声莺语。
尘锁宝筝弦柱。自眉峰惹恨。六幺慵舞。深院不成妆，有泪弹谁与。记得踏青归去后，细共说、花阴深处。心愫。怕当时飞燕，知人分付。
真珠帘
作者：徐□
朝代：宋
体裁：词

落红几阵清明雨。忆花期、半被晴悭寒阻。新柳著春浓，早翠池波妒。粉雨香云消息远，漫旧日、秋千庭宇。凝伫。正春醒帘外，一声莺语。尘锁宝筝弦柱。自眉峰惹恨。六么慵舞。深院不成妆，有泪弹谁与。记得踏青归去后，细共说、花阴深处。心愫。怕当时飞燕，知人分付。
真珠帘·落红几阵清明雨
作者：徐□
朝代：宋

落红几阵清明雨。
忆花期、半被晴悭寒阻。
新柳着春浓，早翠池波妒。
粉雨香云消息远，漫旧日、秋千庭宇。
凝伫。
正春醒帘外，一声莺语。
尘锁宝筝弦柱。
自眉峰惹恨。
六么慵舞。
深院不成妆，有泪弹谁与。
记得踏青归去后，细共说、花阴深处。
心愫。
怕当时飞燕，知人分付。
真珠簾
作者：徐□
朝代：宋

落紅幾陣清明雨。憶花期、半被晴慳寒阻。新柳著春濃，早翠池波妒。粉雨香雲訊息遠，漫舊日、鞦韆庭宇。凝佇。正春醒簾外，一聲鶯語。塵鎖寶箏弦柱。自眉峰惹恨。六麼慵舞。深院不成妝，有淚彈誰與。記得踏青歸去後，細共說、花陰深處。心愫。怕當時飛燕，知人分付。
摸魚兒
作者：徐一初
朝代：宋

對茱萸、一年一度。龍山今在何處。參軍莫道無勳業，消得從容尊俎。君看取。便破帽飄零，也博名千古。當年幕府。知多少時流，等閒收拾，有個客如許。追往事，滿目山河晉土。徵鴻又過邊羽。登臨莫上高層望，怕見故宮禾黍。觴綠醑。澆萬斛牢愁，淚閣新亭雨。黃花無語。畢竟是西風，朝來披拂，猶憶舊時主。
摸鱼儿·对茱萸、一年一度
作者：徐一初
朝代：宋
体裁：词

对茱萸、一年一度。龙山今在何处。参军莫道无勋业，消得从容尊俎。君看取。便破帽飘零，也博名千古。当年幕府。知多少时流，等闲收拾，有个客如许。追往事，满目山河晋土。征鸿又过边羽。登临莫上高层望，怕见故宫禾黍。觞绿醑。浇万斛牢愁，泪阁新亭雨。黄花无语。毕竟是西风，朝来披拂，犹忆旧时主。
偶成
作者：徐一山
朝代：宋

一見青山便是家，苦無人可共烟霞。
枯腸不受春風膩，莫汲花邊水煮茶。
偶成
作者：徐一山
朝代：宋
体裁：七言绝句

一见青山便是家，苦无人可共烟霞。枯肠不受春风腻，莫汲花边水煮茶。
湖上
作者：徐一山
朝代：宋

堤上柳依依，柳風吹絮飛。
帝京三月盡，客子幾時歸。
山近鳥棲早，花殘人買稀。
儘多湖水在，誰與浣塵衣。
湖上
作者：徐一山
朝代：宋
体裁：五言律诗

堤上柳依依，柳风吹絮飞。帝京三月尽，客子几时归。山近鸟栖早，花残人买稀。尽多湖水在，谁与浣尘衣。
登州黄县卢山延真观纪异
作者：徐三畏
朝代：宋

芝阴旧是神仙宅，驾鹤泠风着前籍。
青冥倒影不可寻，閒有遗灵表奇迹。
往时瑞草出西楹，蟠茎引蔓缘屋壁。
蓊鬰青葱浄点尘，覆被仙容周幄帟。
通人备考神农经，无说无名终不识。
传之于今三十年，目睹耳聆犹历历。
迩来復见古砌下，冰结池面坚铁石。
中有锁细百千状，贯玉联珠相倚植。
鑪形塔影最明察，俨如天匠穷雕刻。
堵观魄动骇且疑，试为求端一推覈。
有道致祥闻自古，谅由叶气潜熏炙。
川珍岳贡惟恐后，器车丹甑何由惜。
舜廊渊默正垂衣，鸿塞清夷方偃伯。
宜哉殊像发重□，□应兴龙靡差忒。
至圣谦冲美不居，瑞合图书禁笺册。
草茅爵跃赋巴□，窃与尧民喧壤击。
登州黄县卢山延真观纪异
作者：徐三畏
朝代：宋

芝阴旧是神仙宅，驾鹤泠风著前籍。青冥倒影不可寻，閒有遗灵表奇迹。往时瑞草出西楹，蟠茎引蔓缘屋壁。蓊郁青葱净点尘，覆被仙容周幄帟。通人备考神农经，无说无名终不识。传之于今三十年，目睹耳聆犹历历。迩来复见古砌下，冰结池面坚铁石。中有锁细百千状，贯玉联珠相倚植。炉形塔影最明察，俨如天匠穷彫刻。堵观魄动骇且疑，试为求端一推覈。有道致祥闻自古，谅由叶气潜薰炙。川珍岳贡惟恐后，器车丹甑何由惜。舜廊渊默正垂衣，鸿塞清夷方偃伯。宜哉殊像发重□，□应兴龙靡差忒。至圣谦冲美不居，瑞合图书禁笺册。草茅爵跃赋巴□，窃与尧民喧壤击。
登州黄縣盧山延真觀紀異
作者：徐三畏
朝代：宋

芝陰舊是神仙宅，駕鶴泠風著前籍。
青冥倒影不可尋，閒有遺靈表奇跡。
往時瑞草出西楹，蟠莖引蔓緣屋壁。
蓊鬰青葱浄點塵，覆被仙容周幄帟。
通人備考神農經，無說無名終不識。
傳之於今三十年，目睹耳聆猶歷歷。
邇來復見古砌下，冰結池面堅鐵石。
中有鎖細百千狀，貫玉聯珠相倚植。
鑪形塔影最明察，儼如天匠窮彫刻。
堵觀魄動駭且疑，試爲求端一推覈。
有道致祥聞自古，諒由叶氣潜薰炙。
川珍嶽貢惟恐後，器車丹甑何由惜。
舜廊淵默正垂衣，鴻塞清夷方偃伯。
宜哉殊像發重□，□應興龍靡差忒。
至聖謙沖美不居，瑞合圖書禁牋冊。
草茅爵躍賦巴□，竊與堯民喧壤擊。
送唐介謫英州
作者：徐九思
朝代：宋

投荒萬里嶺南行，莫叩天閽訴不平。
忠讜若教無竄逐，奸邪何計竊安榮。
一封疏在銘周鼎，三黜名高重漢京。
最是中霄雷激烈，爲君特地發寃聲。
送唐介谪英州
作者：徐九思
朝代：宋

投荒万里岭南行，莫叩天阍诉不平。忠谠若教无窜逐，奸邪何计窃安荣。一封疏在铭周鼎，三黜名高重汉京。最是中霄雷激烈，为君特地发冤声。
送唐介谪英州
作者：徐九思
朝代：宋

投荒万里岭南行，莫叩天阍诉不平。
忠谠若教无窜逐，奸邪何计窃安荣。
一封疏在铭周鼎，三黜名高重汉京。
最是中霄雷激烈，为君特地发寃声。
巾山广轩
作者：徐亿
朝代：宋

胜景更新数步间，北山游得对巑岏。凭阑愈觉双峰峻，极目无涯六幕宽。特出喧卑资旷达，所临高远壮游盘。炎蒸此地为清暑，莫厌攀跻磴道难。
巾山广轩
作者：徐亿
朝代：宋

胜景更新数步间，北山游得对巑岏。
凭阑愈觉双峰峻，极目无涯六幙宽。
特出喧卑资旷达，所临高远壮游盘。
炎蒸此地为清暑，莫厌攀跻磴道难。
耒阳杜工部祠堂
作者：徐介
朝代：宋
体裁：五言律诗

手接汨罗水，天心知所存。固教工部死，来伴大夫魂。流落同千古，风骚共一源。消凝伤往事，斜日隐颓垣。
巖桂花
作者：徐介軒
朝代：宋

翠葉金華小膽瓶，輕拈微嗅不勝情。
從教失陷沈烟冷，驀地薰心夢也清。
桐
作者：徐介軒
朝代：宋

灝氣行秋萬宇凉，玄姑新敕辦衣裳。
林爲機杼織無跡，月當膏油緝易長。
謂爾索裘雖有日，到頭無褐可禁霜。
工夫只有琵琶索，又在梧桐夜雨旁。
梅花
作者：徐介軒
朝代：宋

香梅爛漫見紅梅，白白朱朱取次開。
料得故園春色滿，有人花下正徘徊。
紅梅·其一
作者：徐介軒
朝代：宋

寒梅冷艷綴輕枝，誤認夭桃未放時。
盛飾霓裳陪越女，不施粉黛抹胭脂。
紅梅·其二
作者：徐介軒
朝代：宋

輕盈弄月醉霞觴，嬌軟酡顔褪曉粧。
縞素叢中紅一點，好花終是不尋常。
菊花
作者：徐介軒
朝代：宋

獨向鄰園看菊回，隔籬驚見一枝梅。
西風憐我太寂寞，特地遣花將句來。
岩桂花
作者：徐介轩
朝代：宋

翠叶金华小胆瓶，轻拈微嗅不胜情。
从教失陷沈烟冷，蓦地熏心梦也清。
岩桂花
作者：徐介轩
朝代：宋
体裁：诗

翠叶金华小胆瓶，轻拈微嗅不胜情。从教失陷沈烟冷，蓦地薰心梦也清。
木兰香·减字木兰花·一帘疏雨
作者：徐介轩
朝代：宋
体裁：词

一帘疏雨。道是无情还有思。坐久魂销。风动珠唇点点娇。生平浩气。静乐机关随处是。熏透寒衾。蝴蝶休萦万里心。
桂水集
作者：徐介轩
朝代：宋

紫府移来姹早芳，玉容寂寞试红妆。花含晓雨胭脂湿，枝绕春风绛雪凉。
桐
作者：徐介轩
朝代：宋
体裁：七言律诗

灏气行秋万宇凉，玄姑新敕办衣裳。林为机杼织无迹，月当膏油缉易长。谓尔索裘虽有日，到头无褐可禁霜。工夫只有琵琶索，又在梧桐夜雨旁。
梅花
作者：徐介轩
朝代：宋
体裁：七言绝句

香梅烂漫见红梅，白白朱朱取次开。料得故园春色满，有人花下正徘徊。
红梅
作者：徐介轩
朝代：宋

寒梅冷艳缀轻枝，误认夭桃未放时。盛饰霓裳陪越女，不施粉黛抹胭脂。轻盈弄月醉霞觞，娇软酡颜褪晓妆。缟素丛中红一点，好花终是不寻常。
红梅·其一
作者：徐介轩
朝代：宋

寒梅冷艳缀轻枝，误认夭桃未放时。盛饰霓裳陪越女，不施粉黛抹胭脂。
红梅·其一
作者：徐介轩
朝代：宋

寒梅冷艷缀轻枝，误认夭桃未放时。
盛饰霓裳陪越女，不施粉黛抹胭脂。
红梅·其二
作者：徐介轩
朝代：宋

轻盈弄月醉霞觞，娇软酡颜褪晓妆。缟素丛中红一点，好花终是不寻常。
红梅·其二
作者：徐介轩
朝代：宋

轻盈弄月醉霞觞，娇软酡颜褪晓粧。
缟素丛中红一点，好花终是不寻常。
菊花
作者：徐介轩
朝代：宋
体裁：七言绝句

独向邻园看菊回，隔篱惊见一枝梅。西风怜我太寂寞，特地遣花将句来。
句·其一
作者：徐仲謀
朝代：宋

湖上風濤或泛浮，城南因立鎮湖樓。
句·其三
作者：徐仲謀
朝代：宋

郡城重疊聳危樓，最愛清風景物優。
句·其二
作者：徐仲謀
朝代：宋

四水交流霅霅聲。
句·其五
作者：徐仲謀
朝代：宋

羅列全如斗極星。
句·其四
作者：徐仲謀
朝代：宋

安寢有時延皓月，閉門無處不清風。
留題郫縣西禪院古調詩
作者：徐仲謀
朝代：宋

郫縣七十年，碁布于郊坰。
景德當道衢，寶塔騰青冥。
其間西禪院，地勝景物靈。
何以使索然，中有大藏經。
自從沒官來，卷帙何零丁。
府民納其直，將遷離梵庭。
奇哉陳氏子，覩此而涕零。
謂寺無九部，何以重佛僧。
如人去五臟，何以主神形。
捨財百萬餘，贖之俾安寧。
蘭若皆修飾，具葉重芬馨。
籤函列金玉，堂殿揮丹青。
永以鎮福地，實可壯禪扃。
命僧開寶藏，煌煌如日星。
讀誦香院裏，音響何泠泠。
聞者與見者，如醉而得醒。
豈不獲洪福，深遠於滄溟。
凡人富金帛，安能延百齡。
唯有好善道，聲譽喧雷霆。
高吟二百言，長使郫民聽。
白蘋洲
作者：徐仲謀
朝代：宋

風流人物兩相逢，白傅高文紀漢公。
三圃五亭裝郡景，千花萬卉媚春風。
句
作者：徐仲谋
朝代：宋

湖上风涛或泛浮，城南因立镇湖楼。四水交流霅霅声。郡城重叠耸危楼，最爱清风景物优。安寝有时延皓月，闭门无处不清风。罗列全如斗极星。
句
作者：徐仲谋
朝代：宋

郡城重叠安寝有时延皓月，
句·其一
作者：徐仲谋
朝代：宋

湖上风涛或泛浮，城南因立镇湖楼。
句·其三
作者：徐仲谋
朝代：宋

郡城重叠耸危楼，最爱清风景物优。
句·其三
作者：徐仲谋
朝代：宋

郡城重迭耸危楼，最爱清风景物优。
句·其二
作者：徐仲谋
朝代：宋

四水交流霅霅声。
句·其五
作者：徐仲谋
朝代：宋

罗列全如斗极星。
句·其四
作者：徐仲谋
朝代：宋

安寝有时延皓月，闭门无处不清风。
留题郫县西禅院古调诗
作者：徐仲谋
朝代：宋

郫县七十寺，棋布于郊坰。景德当道衢，宝塔腾青冥。其间西禅院，地胜景物灵。何以使索然，中有大藏经。自从没官来，卷帙何零丁。府民纳其直，将迁离梵庭。奇哉陈氏子，睹此而涕零。谓寺无九部，何以重佛僧。如人去五脏，何以主神形。舍财百万馀，赎之俾安宁。兰若皆修饰，贝叶重芬馨。签函列金玉，堂殿挥丹青。永以镇福地，实可壮禅扃。命僧开宝藏，煌煌如日星。读诵香院里，音响何泠泠。闻者与见者，如醉而得醒。岂不获洪福，深远于沧溟。凡人富金帛，安能延百龄。唯有好善道，声誉喧雷霆。高吟二百言，长使郫民听。
留题郫县西禅院古调诗
作者：徐仲谋
朝代：宋

郫县七十年，碁布于郊垧。
景德当道衢，宝塔腾青冥。
其间西禅院，地胜景物灵。
何以使索然，中有大藏经。
自从没官来，卷帙何零丁。
府民纳其直，将迁离梵庭。
奇哉陈氏子，覩此而涕零。
谓寺无九部，何以重佛僧。
如人去五臟，何以主神形。
舍财百万余，赎之俾安宁。
兰若皆修饰，具叶重芬馨。
籤函列金玉，堂殿挥丹青。
永以镇福地，实可壮禅扃。
命僧开宝藏，煌煌如日星。
读诵香院裏，音响何泠泠。
闻者与见者，如醉而得醒。
岂不获洪福，深远于沧溟。
凡人富金帛，安能延百龄。
唯有好善道，声誉喧雷霆。
高吟二百言，长使郫民听。
白蘋洲
作者：徐仲谋
朝代：宋
体裁：七言绝句

风流人物两相逢，白傅高文纪汉公。三圃五亭装郡景，千花万卉媚春风。
贈李安撫
作者：徐伉
朝代：宋

尚書八座貴，大使十州雄。
欲得瘡痍痤，先憐杼軸空。
仁民兼愛物，時雨及春風。
赠李安抚
作者：徐伉
朝代：宋
体裁：古风

尚书八座贵，大使十州雄。欲得疮痍痤，先怜杼轴空。仁民兼爱物，时雨及春风。
题碧沼寺
作者：徐伟达
朝代：宋

古寺登临不记秋，重来境物更清幽。烟笼野色穿窗日，竹引寒泉绕径流。杜阁谛观缁侣肃，莲堂时有妙音浮。老僧喜客殷勤甚，冰簟蒲团为我留。
题碧沼寺
作者：徐伟达
朝代：宋

古寺登临不记秋，重来境物更清幽。
烟笼野色穿窻日，竹引寒泉绕径流。
杜阁谛观缁侣肃，莲堂时有妙音浮。
老僧喜客殷勤甚，冰簟蒲团为我留。
二郎神
作者：徐伸
朝代：宋
体裁：词

闷来弹鹊，又搅碎、一帘花影。漫试着春衫，还思纤手，熏彻金猊烬冷。动是愁端如何向？但怪得新来多病。嗟旧日沈腰，如今潘鬓，怎堪临镜？
重省别时泪湿，罗衣犹凝。料为我厌厌，日高慵起，长托春酲未醒。雁足不来，马蹄难驻，门掩一庭芳景。空伫立，尽日阑干倚遍，昼长人静。
转调二郎神
作者：徐伸
朝代：宋

闷来弹雀，又搅破、一帘花影。谩试著春衫，还思纤手，薰彻金炉烬冷。动是愁多如何向，但怪得、新来多病。想旧日沉腰，而今潘鬓，不堪临镜。
重省。别来泪滴，罗衣犹凝。料为我厌厌，日高慵起，长托春酲未醒。雁翼不来，马蹄轻驻，门闭一庭芳景。空伫立，尽日阑干倚遍，昼长人静。
转调二郎神/二郎神
作者：徐伸
朝代：宋
体裁：词

闷来弹鹊，又搅碎、一帘花影。谩试著春衫，还思纤手，熏彻金炉烬冷。动是愁多如何向，但怪得、新来多病。想旧日沈腰，而今潘鬓，不堪临镜。重省。别时泪滴，罗衣犹凝。料为我厌厌，日高慵起，长托春酲未醒。雁翼不来，马蹄轻驻，门掩一庭芳景。空伫立，尽日阑干倚遍，昼长人静。
转调二郎神·二郎神
作者：徐伸
朝代：宋
体裁：词

闷来弹雀，又搅破、一帘花影。谩试著春衫，还思纤手，熏彻金炉烬冷。动是愁多如何向，但怪得、新来多病。想旧日沈腰，而今潘鬓，不堪临镜。重省。别时泪滴，罗衣犹凝。料为我厌厌，日高慵起，长托春酲未醒。雁翼不来，马蹄轻驻，门闭一庭芳景。空伫立，尽日阑干倚遍，昼长人静。
转调二郎神·二郎神·闷来弹雀
作者：徐伸
朝代：宋

闷来弹雀，又搅破、一帘花影。
谩试着春衫，还思纤手，熏彻金炉烬冷。
动是愁多如何向，但怪得、新来多病。
想旧日沈腰，而今潘鬓，不堪临镜。
重省。
别时泪滴，罗衣犹凝。
料为我厌厌，日高慵起，长托春酲未醒。
雁翼不来，马蹄轻驻，门闭一庭芳景。
空伫立，尽日阑干倚遍，昼长人静。
一剪梅
作者：徐似道
朝代：宋

道学从来不则声。行也东铭。坐也西铭。爷娘死后更伶仃。也不看经。也不斋僧。
却言渊子太狂生。行也轻轻。坐也轻轻。他年青史总无名。你也能亨。我也能亨。
一剪梅
作者：徐似道
朝代：宋
体裁：词

道学从来不则声。行也东铭，坐也西铭。爷娘死后更伶丁，也不看经，也不斋僧。却言渊子太狂生。行也轻轻，坐也轻轻。他年青史总无名，你也能亨，我也能亨。
一剪梅
作者：徐似道
朝代：宋
体裁：词

道学从来不则声。行也东铭，坐也西铭。爷娘死后更伶仃，也不看经，也不斋僧。却言渊子太狂生。行也轻轻，坐也轻轻。他年青史总无名，你也能亨，我也能亨。
一剪梅·一翦梅
作者：徐似道
朝代：宋

道學從來不則聲。行也東銘。坐也西銘。爺孃死後更伶丁。也不看經。也不齋僧。卻言淵子太狂生。行也輕輕。坐也輕輕。他年青史總無名。你也能亨。我也能亨。
一剪梅·一翦梅·道学从来不则声
作者：徐似道
朝代：宋
体裁：词

道学从来不则声。
行也东铭。
坐也西铭。
爷娘死后更伶丁。
也不看经。
也不斋僧。
却言渊子太狂生。
行也轻轻。
坐也轻轻。
他年青史总无名。
你也能亨。
我也能亨。
为刘改之作五首
作者：徐似道
朝代：宋

一生能着几两屐，万户何如千首诗。
竹隐在傍须径造，醉乡有路莫他之。
为刘改之作五首
作者：徐似道
朝代：宋

江西诗社久沦落，晚得一人刘改之。不向岭头拈取去，此衣此钵付他谁。谪仙昔者号无敌，侯喜中间还有声。后五百年无继者，得渠一句便堪听。一生能著几两屐，万户何如千首诗。竹隐在傍须径造，醉乡有路莫他之。风吹客袂游甘露，雪打人头入半山。无故被他林鸟觉，竞传新句落人间。闭门长安十日雨，车马不来蛙黾多。若往澹然应子是，作商声者必君歌。
为刘改之作五首·其一
作者：徐似道
朝代：宋
体裁：古风

江西诗社久沦落，晚得一人刘改之。不向岭头拈取去，此衣此钵付他谁。
为刘改之作五首·其三
作者：徐似道
朝代：宋

一生能着几两屐，万户何如千首诗。
竹隠在傍须径造，醉乡有路莫他之。
为刘改之作五首·其三
作者：徐似道
朝代：宋

一生能著几两屐，万户何如千首诗。竹隐在傍须径造，醉乡有路莫他之。
为刘改之作五首·其二
作者：徐似道
朝代：宋
体裁：古风

谪仙昔者号无敌，侯喜中间还有声。后五百年无继者，得渠一句便堪听。
为刘改之作五首·其五
作者：徐似道
朝代：宋
体裁：古风

闭门长安十日雨，车马不来蛙黾多。若往澹然应子是，作商声者必君歌。
为刘改之作五首·其四
作者：徐似道
朝代：宋
体裁：古风

风吹客袂游甘露，雪打人头入半山。无故被他林鸟觉，竞传新句落人间。
九日
作者：徐似道
朝代：宋

衰容不似秋容好，坐上誰憐老孟嘉。
牢裹烏紗莫吹却，免教白髮見黄花。
九日
作者：徐似道
朝代：宋

衰容不似秋容好，坐上谁怜老孟嘉。牢裹乌纱莫吹却，免教白发见黄花。
九日
作者：徐似道
朝代：宋

衰容不似秋容好，坐上谁怜老孟嘉。
牢裹乌纱莫吹却，免教白髮见黄花。
买砚
作者：徐似道
朝代：宋

俸余宜办买山钱，却买端州一砚砖。
依旧被渠驱使出，买山之事定何年。
买砚
作者：徐似道
朝代：宋

俸馀宜办买山钱，却买端州一砚砖。依旧被渠驱使出，买山之事定何年。
偶題
作者：徐似道
朝代：宋

老去功名不掛懷，高眠之外只清齋。
偶因種竹便多事，風葉掃餘還滿階。
偶题
作者：徐似道
朝代：宋

老去功名不挂怀，高眠之外只清斋。
偶因种竹便多事，风叶扫余还满阶。
偶题
作者：徐似道
朝代：宋

老去功名不挂怀，高眠之外只清斋。偶因种竹便多事，风叶扫馀还满阶。
北閘停舟
作者：徐似道
朝代：宋

昔人築斯防旱澇，龍鍾常相天地造。
舟航群泊沙外汀，酒旗斜插江亭小。
歲歲常豐民自怡，幾家燈火兒誦詩。
何處漁歌蘆中起，欵乃一聲山月低。
北闸停舟
作者：徐似道
朝代：宋

昔人筑斯防旱涝，龙钟常相天地造。
舟航群泊沙外汀，酒旗斜插江亭小。
岁岁常丰民自怡，几家灯火儿诵诗。
何处渔歌芦中起，欵乃一声山月低。
北闸停舟
作者：徐似道
朝代：宋

昔人筑斯防旱涝，龙钟常相天地造。舟航群泊沙外汀，酒旗斜插江亭小。岁岁常丰民自怡，几家灯火儿诵诗。何处渔歌芦中起，欸乃一声山月低。
北闸停舟
作者：徐似道
朝代：宋

昔人筑斯防旱涝，龙钟常相天地造。
舟航群泊沙外汀，酒旗斜插江亭小。
岁岁常丰民自怡，几家灯火儿诵诗。
何处渔歌芦中起，欸乃一声山月底。
发白雪楼
作者：徐似道
朝代：宋

水落方成放牧坡，水生还作浴鸥波。
春风自共桃花笑，秀色偏於麦垅多。
村号莫愁劳想象，石名宋玉谩摩挲。
试将有袴无襦曲，翻作阳春白雪歌。
句
作者：徐似道
朝代：宋

北风万籁自宫徵，南日一轩真袴襦。
句
作者：徐似道
朝代：宋

叶从秋后变，色向晓来红。
句
作者：徐似道
朝代：宋

晓风洛浦凌波际，夜月江臯解佩时。
句
作者：徐似道
朝代：宋

煖分煨芋火，明借绩麻灯。牧童出捲乌盐角，越女归簪谢豹花。晓风洛浦凌波际，夜月江皋解佩时。一带拒霜三十里，又催箫鼓作秋声。叶从秋后变，色向晚来红。那堪富有千头橘，便可称为四老人。后茁碧含藓，厥包黄带沙。见说周颙誇早韭，斲烟锄雨幸时分。胡椒尚杀元丞相，薏苡犹疑马伏波。晓梵鱼出听，夜禅石点头。胸中著云梦，皮里有阳秋。自作先生传，谁为故吏碑。肩成山耸因寻句，眼作花昏为勘碑。天寒不知翠袖薄，日煖但觉玉烟生。黄四娘花空朵朵，谢三郎鬓已苍苍。索醉宁倾问字酒，忍饥不取作碑钱。驹入隙来元不碍，蝇钻纸出定何妨。化成银地佛应喜，移下玉楼天不知。北风万籁自宫徵，南日一轩真裤襦。但欲有衣存妓妾，不愁无帐列生徒。刘显贵为天子友，退之穷作相君书。
句·其一
作者：徐似道
朝代：宋

暖分煨芋火，明借绩麻灯。
句·其一
作者：徐似道
朝代：宋

煖分煨芋火，明借績麻燈。
句·其一
作者：徐似道
朝代：宋

煖分煨芋火，明借绩麻灯。
句·其一〇
作者：徐似道
朝代：宋

見說周顒誇早韭，斲煙鋤雨幸時分。
句·其一〇
作者：徐似道
朝代：宋

见说周颙夸早韭，斲烟锄雨幸时分。
句·其一一
作者：徐似道
朝代：宋

胡椒尚殺元丞相，薏苡猶疑馬伏波。
句·其一七
作者：徐似道
朝代：宋

黄四孃花空朵朵，謝三郎鬢已蒼蒼。
句·其一七
作者：徐似道
朝代：宋

黄四孃花空朵朵，谢三郎鬓已苍苍。
句·其一三
作者：徐似道
朝代：宋

胸中着云梦，皮裏有阳秋。
句·其一三
作者：徐似道
朝代：宋

胸中著雲夢，皮裏有陽秋。
句·其一九
作者：徐似道
朝代：宋

駒入隙來元不礙，蠅鑽紙出定何妨。
句·其一二
作者：徐似道
朝代：宋

曉梵魚出聽，夜禪石點頭。
句·其一五
作者：徐似道
朝代：宋

肩成山聳因尋句，眼作花昏爲勘碑。
句·其一八
作者：徐似道
朝代：宋

索醉寧傾問字酒，忍饑不取作碑錢。
句·其一六
作者：徐似道
朝代：宋

天寒不知翠袖薄，日暖但觉玉烟生。
句·其一六
作者：徐似道
朝代：宋

天寒不知翠袖薄，日煖但覺玉煙生。
句·其一四
作者：徐似道
朝代：宋

自作先生傳，誰爲故吏碑。
句·其七
作者：徐似道
朝代：宋

叶从秋后变，色向晚来红。
句·其七
作者：徐似道
朝代：宋

葉從秋後變，色向晚來紅。
句·其九
作者：徐似道
朝代：宋

后茁碧含藓，厥包黄带沙。
句·其九
作者：徐似道
朝代：宋

後茁碧含蘚，厥包黄带沙。
句·其二
作者：徐似道
朝代：宋

小桃洗面添光泽，未点胭脂已自红。
句·其二
作者：徐似道
朝代：宋

小桃洗面添光澤，未點胭脂已自紅。
句·其二〇
作者：徐似道
朝代：宋

化成銀地佛應喜，移下玉樓天不知。
句·其二一
作者：徐似道
朝代：宋

北風萬籟自宮徵，南日一軒真袴襦。
句·其二一
作者：徐似道
朝代：宋

北风万籁自宫征，南日一轩真袴襦。
句·其二三
作者：徐似道
朝代：宋

劉顯貴爲天子友，退之窮作相君書。
句·其二二
作者：徐似道
朝代：宋

但欲有衣存妓妾，不愁無帳列生徒。
句·其二十
作者：徐似道
朝代：宋
体裁：句

化成银地佛应喜，移下玉楼天不知。
句·其二十一
作者：徐似道
朝代：宋

北风万籁自宫徵，南日一轩真裤襦。
句·其二十三
作者：徐似道
朝代：宋
体裁：句

刘显贵为天子友，退之穷作相君书。
句·其二十二
作者：徐似道
朝代：宋
体裁：句

但欲有衣存妓妾，不愁无帐列生徒。
句·其五
作者：徐似道
朝代：宋

晓风洛浦凌波际，夜月江皋解佩时。
句·其五
作者：徐似道
朝代：宋

曉風洛浦凌波際，夜月江臯解佩時。
句·其五
作者：徐似道
朝代：宋
体裁：句

红芭蕉映黑牵牛。
句·其八
作者：徐似道
朝代：宋

那堪富有千头橘，便可称为四老人。
句·其八
作者：徐似道
朝代：宋

那堪富有千頭橘，便可稱爲四老人。
句·其六
作者：徐似道
朝代：宋

一带拒霜三十里，又催箫鼓作秋声。
句·其六
作者：徐似道
朝代：宋

一带拒霜三十里，又催簫鼓作秋聲。
句·其十
作者：徐似道
朝代：宋

见说周颙誇早韭，斲烟锄雨幸时分。
句·其十一
作者：徐似道
朝代：宋
体裁：句

胡椒尚杀元丞相，薏苡犹疑马伏波。
句·其十七
作者：徐似道
朝代：宋

黄四娘花空朵朵，谢三郎鬓已苍苍。
句·其十三
作者：徐似道
朝代：宋

胸中著云梦，皮里有阳秋。
句·其十九
作者：徐似道
朝代：宋
体裁：句

驹入隙来元不碍，蝇钻纸出定何妨。
句·其十二
作者：徐似道
朝代：宋
体裁：句

晓梵鱼出听，夜禅石点头。
句·其十五
作者：徐似道
朝代：宋
体裁：句

肩成山耸因寻句，眼作花昏为勘碑。
句·其十八
作者：徐似道
朝代：宋
体裁：句

索醉宁倾问字酒，忍饥不取作碑钱。
句·其十六
作者：徐似道
朝代：宋

天寒不知翠袖薄，日煖但觉玉烟生。
句·其十四
作者：徐似道
朝代：宋
体裁：句

自作先生传，谁为故吏碑。
句·其四
作者：徐似道
朝代：宋

牧童出捲乌盐角，越女归簪谢豹花。
句·其四
作者：徐似道
朝代：宋

牧童出捲烏鹽角，越女歸簪謝豹花。
呈周子充
作者：徐似道
朝代：宋

翰林帐下饮羊羔，客子骑馿渡灞桥。
莫似灵鳌笑浮蚁，戴山负粟各逍遥。
呈周子充
作者：徐似道
朝代：宋

翰林帐下饮羊羔，客子骑驴渡灞桥。
莫以灵鳌笑浮蚁，戴山负粟名逍遥。
呈周子充
作者：徐似道
朝代：宋

翰林帐下饮羊羔，客子骑驴渡灞桥。莫似灵鳌笑浮蚁，戴山负粟各逍遥。
呈周子充
作者：徐似道
朝代：宋

翰林帳下飲羊羔，客子騎馿渡灞橋。
莫似靈鼇笑浮蟻，戴山負粟各逍遥。
和誠齋跋梅坡詩卷
作者：徐似道
朝代：宋

知君得法自南昌，作舍何須問道旁。
二老未嘗輕許可，兩詩固已爲平章。
胸橫雲岫無窮意，語带梅坡不盡香。
政乏綺紈相嫵媚，不妨風氣似諸王。
和诚斋跋梅坡诗卷
作者：徐似道
朝代：宋
体裁：七言律诗

知君得法自南昌，作舍何须问道旁。二老未尝轻许可，两诗固已为平章。胸横云岫无穷意，语带梅坡不尽香。政乏绮纨相妩媚，不妨风气似诸王。
唐史君与正新建浮桥
作者：徐似道
朝代：宋

秋风百柁倚江皋，幻出城南不柱桥。
虹影勒回天际水，鷁头惊退海东潮。
白银阙里看车马，赤玉阑边听鼓箫。
硎刃有余舟楫在，待随乏检上云霄。
唐史君与正新建浮桥
作者：徐似道
朝代：宋

秋风百柁倚江皋，幻出城南不柱桥。
虹影勒回天际水，鹢头惊退海东潮。
白银阙裏看车马，赤玉阑边听鼓箫。
硎刃有余舟楫在，待随芝检上云霄。
唐史君与正新建浮桥
作者：徐似道
朝代：宋

秋风百柁倚江皋，幻出城南不柱桥。虹影勒回天际水，鹢头惊退海东潮。白银阙里看车马，赤玉阑边听鼓箫。硎刃有馀舟楫在，待随芝检上云霄。
唐史君與正新建浮橋
作者：徐似道
朝代：宋

秋風百柁倚江皋，幻出城南不柱橋。
虹影勒回天際水，鷁頭驚退海東潮。
白銀闕裏看車馬，赤玉闌邊聽鼓簫。
硎刃有餘舟楫在，待隨芝檢上雲霄。
失調名
作者：徐似道
朝代：宋

問竹平安，點花番次。
失调名·问竹平安
作者：徐似道
朝代：宋
体裁：词

问竹平安，点花番次。
妙严禅寺
作者：徐似道
朝代：宋
体裁：七言绝句

宿雾酿成三日雨，晓风鏖退一天云。落花院宇浑无事，闲拂碑尘看断文。
妙嚴禪寺
作者：徐似道
朝代：宋

宿霧釀成三日雨，曉風鏖退一天雲。
落花院宇渾無事，閑拂碑塵看斷文。
守太和
作者：徐似道
朝代：宋

我本田家子，驅來作長官。
政雖無小異，民却自相安。
靜或焚香坐，閒因展畫看。
庸人擾之耳，只道太和難。
守太和
作者：徐似道
朝代：宋
体裁：五言律诗

我本田家子，驱来作长官。政虽无小异，民却自相安。静或焚香坐，閒因展画看。庸人扰之耳，只道太和难。
宿云岩二首
作者：徐似道
朝代：宋

古书万卷积成蠹，老屋数閒深却幽。午枕忽惊毛骨冷，觉来风雨一山秋。残僧入定夜堂寂，独客不眠山月高。静坐了无尘俗态，一灯窗下读离骚。
宿云岩二首·其一
作者：徐似道
朝代：宋
体裁：七言绝句

古书万卷积成蠹，老屋数閒深却幽。午枕忽惊毛骨冷，觉来风雨一山秋。
宿云岩二首·其二
作者：徐似道
朝代：宋
体裁：七言绝句

残僧入定夜堂寂，独客不眠山月高。静坐了无尘俗态，一灯窗下读离骚。
宿雲巖二首·其一
作者：徐似道
朝代：宋

古書萬卷積成蠹，老屋數閒深却幽。
午枕忽驚毛骨冷，覺來風雨一山秋。
宿雲巖二首·其二
作者：徐似道
朝代：宋

殘僧入定夜堂寂，獨客不眠山月高。
靜坐了無塵俗態，一燈窗下讀離騷。
岩桂花
作者：徐似道
朝代：宋

重重帘幕护金猊，小树花开逼麝脐。
寒色十分新疹粟，春心一点暗通犀。
香延棋畔仙人斧，影射灯前太乙藜。
从此再週花甲子，伴公长醉日东西。
岩桂花
作者：徐似道
朝代：宋

重重帘幕护金猊，小树花开逼麝脐。寒色十分新？粟，春心一点暗通犀。香延棋畔仙人斧，影射灯前太乙藜。从此再周花甲子，伴公长醉日东西。
岩桂花
作者：徐似道
朝代：宋
体裁：七言律诗

重重帘幕护金猊，小树花开逼麝脐。寒色十分新�粟，春心一点暗通犀。香延棋畔仙人斧，影射灯前太乙藜。从此再周花甲子，伴公长醉日东西。
巖桂花
作者：徐似道
朝代：宋

重重簾幕護金猊，小樹花開逼麝臍。
寒色十分新疹粟，春心一點暗通犀。
香延棋畔仙人斧，影射燈前太乙藜。
從此再週花甲子，伴公長醉日東西。
扈隩牧笛
作者：徐似道
朝代：宋

濛濛香雾湿未乾，烟光匝地春风寒。牧童三五唤归切，鞭牛为马蓑为鞍。一声芦管振林木，口畔呜呜相戏逐。梅花乱落自潇洒，绝胜豪门调新曲。
扈隩牧笛
作者：徐似道
朝代：宋

濛濛香雾湿未乾，烟光匝地春风寒。
牧童三五唤归切，鞭牛为马蓑马鞍。
一声芦管振林木，口畔呜呜相戏逐。
梅花乱落自潇洒，绝胜豪门调新曲。
扈隩牧笛
作者：徐似道
朝代：宋

濛濛香霧濕未乾，煙光匝地春風寒。
牧童三五喚歸切，鞭牛爲馬蓑爲鞍。
一聲蘆管振林木，口畔嗚嗚相戲逐。
梅花亂落自瀟灑，絕勝豪門調新曲。
扈隩牧笛
作者：徐似道
朝代：宋

蒙蒙香雾湿未干，烟光匝地春风寒。
牧童三五唤归切，鞭牛为马蓑为鞍。
一声芦管振林木，口畔呜呜相戏逐。
梅花乱落自潇洒，绝胜豪门调新曲。
杨梅
作者：徐似道
朝代：宋
体裁：七言绝句

火齐无光荔实圆，未尝先说齿流涎。唤回天竺三年梦，参透披云一味禅。
杨梅
作者：徐似道
朝代：宋

火齐无光荔实圆，未觉先说齿流涎。
唤回天竺三年梦，参透披云一味禅。
楊梅
作者：徐似道
朝代：宋

火齊無光荔實圓，未嘗先說齒流涎。
喚回天竺三年夢，參透披雲一味禪。
水仙花二首
作者：徐似道
朝代：宋

天然初不事铅华，此是无尘有韵花。翠带讵容萦俗客，金杯祗合劝诗家。林下清风自一家，稍亲梅竹近兰芽。祇缘羞与凡花伍，移植名园不肯花。
水仙花二首
作者：徐似道
朝代：宋

林下清风自一家，稍亲梅竹近兰芽。
只缘羞与凡花伍，移植名园不肯花。
水仙花二首·其一
作者：徐似道
朝代：宋

天然初不事鉛華，此是無塵有韵花。
翠带詎容縈俗客，金杯祗合勸詩家。
水仙花二首·其一
作者：徐似道
朝代：宋
体裁：七言绝句

天然初不事铅华，此是无尘有韵花。翠带讵容萦俗客，金杯祗合劝诗家。
水仙花二首·其二
作者：徐似道
朝代：宋

林下清風自一家，稍親梅竹近蘭芽。
祇緣羞與凡花伍，移植名園不肯花。
水仙花二首·其二
作者：徐似道
朝代：宋
体裁：七言绝句

林下清风自一家，稍亲梅竹近兰芽。祇缘羞与凡花伍，移植名园不肯花。
浪淘沙
作者：徐似道
朝代：宋

風緊浪淘生。蛟吼鼉鳴。家人睡著怕人驚。只有一翁捫蝨坐，依約三更。雪又打殘燈。欲暗還明。有誰知我此時情。獨對梅花傾一盞，還又詩成。
浪淘沙·风紧浪淘生
作者：徐似道
朝代：宋

风紧浪淘生。
蛟吼鼍鸣。
家人睡着怕人惊。
只有一翁扪虱坐，依约三更。
雪又打残灯。
欲暗还明。
有谁知我此时情。
独对梅花倾一盏，还又诗成。
浪淘沙令·夜泊庐山
作者：徐似道
朝代：宋
体裁：词

风紧浪淘生。蛟吼鼍鸣。家人睡著怕人惊。只有一翁扪虱坐，依约三更。雪又打残灯。欲暗还明。有谁知我此时情。独对梅花倾一盏，还又诗成。
海棠
作者：徐似道
朝代：宋

子美无诗到海棠，酒边游戏略平章。
日烘不睡却成睡，风暖无香却自香。
花事一番劳应接，春光强半被分张。
速来窠上寻徐老，同醉花前作楚狂。
海棠
作者：徐似道
朝代：宋
体裁：七言律诗

子美无诗到海棠，酒边游戏略平章。日烘不睡却成睡，风暖无香却自香。花事一番劳应接，春光强半被分张。速来窠上寻徐老，同醉花前作楚狅。
海棠
作者：徐似道
朝代：宋

子美無詩到海棠，酒邊游戲略平章。
日烘不睡却成睡，風暖無香却自香。
花事一番勞應接，春光强半被分張。
速來窠上尋徐老，同醉花前作楚狅。
游庐山得蟹
作者：徐似道
朝代：宋
体裁：古风

不到庐山辜负目，不食螃蟹辜负腹。亦知二者古难并，到得九江吾事足。庐山偃蹇坐吾前，螃蟹郭索来酒边。持螯把酒与山对，世无此乐三百年。时人爱画陶靖节，菊绕东篱手亲折。何如更画我持螯，共对庐山作三绝。
游庐山得蟹
作者：徐似道
朝代：宋

不到庐山辜负目，不食螃蟹辜负腹。
亦知二者古难并，到得九江吾事足。
庐山偃蹇坐吾前，螃蟹郭索来酒边。
持螯把酒与山对，世无此乐三百年。
时人爱画陶靖节，菊绕乐篱手亲折。
何如更画我持螯，共对庐山作三绝。
溪上值雨
作者：徐似道
朝代：宋

行到溪光竹色間，客懷於此最相關。
無端一陣西風雨，不許從容坐看山。
溪上值雨
作者：徐似道
朝代：宋
体裁：七言绝句

行到溪光竹色间，客怀于此最相关。无端一阵西风雨，不许从容坐看山。
溪上值雨
作者：徐似道
朝代：宋

行到溪光竹色间，客怀於此最相关。
无端一阵西风雨，不许从容坐看山。
爲劉改之作五首·其一
作者：徐似道
朝代：宋

江西詩社久淪落，晚得一人劉改之。
不向嶺頭拈取去，此衣此鉢付他誰。
爲劉改之作五首·其三
作者：徐似道
朝代：宋

一生能著幾兩屐，萬戶何如千首詩。
竹隠在傍須徑造，醉鄉有路莫他之。
爲劉改之作五首·其二
作者：徐似道
朝代：宋

謫仙昔者號無敵，侯喜中間還有聲。
後五百年無繼者，得渠一句便堪聽。
爲劉改之作五首·其五
作者：徐似道
朝代：宋

閉門長安十日雨，車馬不來蛙黽多。
若往澹然應子是，作商聲者必君歌。
爲劉改之作五首·其四
作者：徐似道
朝代：宋

風吹客袂遊甘露，雪打人頭入半山。
無故被他林鳥覺，競傳新句落人間。
瑞鶴仙令·臨江仙
作者：徐似道
朝代：宋

西子湖邊春正好，輸他公子王孫。落花香趁馬蹄溫。暖煙桃葉渡，晴日柳枝門。中有能詩狂處士，閒將一鶴隨軒。百錢買只下湖船。就他弦管裡，醉過杏花天。
瑞鹤仙令·临江仙·西子湖边春正好
作者：徐似道
朝代：宋
体裁：词

西子湖边春正好，输他公子王孙。落花香趁马蹄温。暖烟桃叶渡，晴日柳枝门。中有能诗狂处士，闲将一鹤随轩。百钱买只下湖船。就他弦管里，醉过杏花天。
瓶中梅花
作者：徐似道
朝代：宋
体裁：七言绝句

可怜玉雪不供愁，似倩诗翁作□□。□□此君虽强项，岁寒相对却风流。
瓶中梅花
作者：徐似道
朝代：宋

可憐玉雪不供愁，似倩詩翁作□□。
□□此君雖强項，歲寒相對却風流。
登白雪楼
作者：徐似道
朝代：宋

水落方成放牧坡，水生还作浴鸥波。春风自共桃花笑，秀色偏于麦垄多。村号莫愁劳想象，石名宋玉谩摩挲。试将有裤无襦曲，翻作阳春白雪歌。
登白雪楼
作者：徐似道
朝代：宋

水落方成放牧坡，水生还作浴鸥波。
春风自共桃花笑，秀色偏于麦壠多。
村号莫愁劳想象，石名宋玉谩摩挲。
试将有袴无襦曲，翻作阳春白雪歌。
登白雪樓
作者：徐似道
朝代：宋

水落方成放牧坡，水生還作浴鷗波。
春風自共桃花笑，秀色偏於麥壠多。
村號莫愁勞想象，石名宋玉謾摩挲。
試將有袴無襦曲，翻作陽春白雪歌。
白龍洞
作者：徐似道
朝代：宋

靈仙窟宅不多見，車馬往來成再游。
後洞白雲前洞出，上池紅葉下池流。
水花照眼明金鯽，石髮藏春護玉虬。
邂逅尚青遊子眼，棲遲應白老僧頭。
白龙洞
作者：徐似道
朝代：宋

灵仙窟宅不多见，车马往来成再游。后洞白云前洞出，上池红叶下池流。水花照眼明金鲫，石发藏春护玉虬。邂逅尚青游子眼，栖迟应白老僧头。
白龙洞
作者：徐似道
朝代：宋

灵仙窟宅不多见，车马往来成再游。
后洞白云前洞出，上池红叶下池流。
水花照眼明金鲫，石髮藏春护玉虬。
邂逅尚青游子眼，栖迟应白老僧头。
石夫人
作者：徐似道
朝代：宋

消山偃蹇消湖碧，夫人此恨消未得。
海上人归会有时。怪尔鬓云非旧色。
石夫人
作者：徐似道
朝代：宋
体裁：七言绝句

消山偃蹇消湖碧，夫人此恨消未得。海上人归会有时，怪尔鬓云非旧色。
石夫人
作者：徐似道
朝代：宋

消山偃蹇消湖碧，夫人此恨消未得。
海上人歸會有時，怪爾鬢雲非舊色。
硐岭樵歌
作者：徐似道
朝代：宋

黄山东南数十里，芙蓉削翠连云起。萧萧褐褐三五群，生薪半肩歌不止。石径迢迢云外行，烟雾满地穿林坰。圣世不须紫芝曲，息担击壤歌太平。
硐岭樵歌
作者：徐似道
朝代：宋

黄山东南数十里，芙蓉削翠连云起。
萧萧褐褐三五群，生薪半肩歌不止。
石径迢迢云外行，烟雾满地穿林垧。
圣世不须紫芝曲，息担击壤歌太平。
硐嶺樵歌
作者：徐似道
朝代：宋

黄山東南數十里，芙蓉削翠連雲起。
蕭蕭褐褐三五群，生薪半肩歌不止。
石徑迢迢雲外行，煙霧滿地穿林坰。
聖世不須紫芝曲，息擔擊壤歌太平。
秋日
作者：徐似道
朝代：宋

老覺此身無一堪，尚牽詩課撚衰髯。
亦知庭院西風惡，直爲秋香不下簾。
秋日
作者：徐似道
朝代：宋

老觉此身无一堪，尚牵诗课捻衰髯。
亦知庭院西风恶，直为秋香不下帘。
秋日
作者：徐似道
朝代：宋

老觉此身无一堪，尚牵诗课撚衰髯。亦知庭院西风恶，直为秋香不下帘。
竹
作者：徐似道
朝代：宋
体裁：七言绝句

卢仝茅屋面桃李，杜老草堂依柳梅。我欲四时相照映，小窗时对此君开。
竹
作者：徐似道
朝代：宋

盧仝茅屋面桃李，杜老草堂依柳梅。
我欲四時相照映，小窗時對此君開。
縉雲道中
作者：徐似道
朝代：宋

夜泊紅樓市，朝餐黑笠家。
淺溪才泛鴨，疏樹不藏鴉。
鬲上村坊酒，眉尖野店茶。
尚緣門有竹，忘却去程賒。
缙云道中
作者：徐似道
朝代：宋
体裁：五言律诗

夜泊红楼市，朝餐黑笠家。浅溪才泛鸭，疏树不藏鸦。鬲上村坊酒，眉尖野店茶。尚缘门有竹，忘却去程赊。
自笑
作者：徐似道
朝代：宋
体裁：七言绝句

黄昏茅店带星入，清晓竹舆蒙露行。客路三千年五十，对人犹说是归耕。
自笑
作者：徐似道
朝代：宋

黄昏茅店带星入，清曉竹輿蒙露行。
客路三千年五十，對人猶說是歸耕。
舟中
作者：徐似道
朝代：宋

紅漆樓船黑占牌，漁翁一見便驚猜。
生怕打官交道，撐入蘆花喚不來。
舟中
作者：徐似道
朝代：宋

红漆楼船黑占牌，渔翁一见便惊猜。
生怕打官交道，撑入芦花唤不来。
舟中
作者：徐似道
朝代：宋

红漆楼船黑占牌，渔翁一见便惊猜。生怕打官水交道，撑入芦花唤不来。
舟行
作者：徐似道
朝代：宋

大官连樯十万艘，小官仅得一叶如渔舠。
其中何所有，白发翁媪并儿曹。
赤脚婢三后执爨，苍头奴二前操篙。
玄真笔床间茶灶，吏部酒杯兼蟹螯。
书缄一箱半鱼蠹，一束百轴成牛腰。
平铺藁告荐猫犬，剩买枣栗供猨猱。
新花郁屈作萎木，清酒荡摇成濁醪。
篷低日觉牛角折，灶近时闻羹釜轑。
高骧正难望鷁首，缓进岂敢争龙标。
全家窘拘叹蹐跼，长物屏当随周遭。
桑枢驷马各是累，人肝薇蕨俱成饕。
不须彼此更相笑，未必郁林之石贤胡椒。
舟行
作者：徐似道
朝代：宋

大官连樯十万艘，小官仅得一叶如渔舠。其中何所有，白发翁媪并儿曹。赤脚婢三后执爨，苍头奴二前操篙。玄真笔床间茶灶，吏部酒杯兼蟹螯。书缄一箱半鱼蠹，一束百轴成牛腰。平铺藁秸荐猫犬，剩买枣栗供猿猱。新花郁屈作萎木，清酒荡摇成浊醪。篷低日觉牛角折，灶近时闻羹釜轑。高骧正难望鹢首，缓进岂敢争龙标。全家窘拘叹蹐局，长物屏当随周遭。桑枢驷马各是累，人肝薇蕨俱成饕。不须彼此更相笑，未必郁林之石贤胡椒。
舟行
作者：徐似道
朝代：宋

大官连樯十万艘，小官仅得一叶如渔舠。
其中何所有，白髮翁媪并儿曹。
赤脚婢三后执爨，苍头奴二前操篙。
玄真笔床间茶竈，吏部酒杯兼蟹螯。
书缄一箱半鱼蠹，一束百轴成牛腰。
平铺藁秸荐猫犬，剩买枣栗供猨猱。
新花鬰屈作萎木，清酒荡摇成浊醪。
篷低日觉牛角折，竈近时闻羹釜轑。
高骧正难望鹢首，缓进岂敢争龙标。
全家窘拘嘆蹐跼，长物屏当随周遭。
桑枢驷马各是累，人肝薇蕨俱成饕。
不须彼此更相笑，未必鬰林之石贤胡椒。
舟行
作者：徐似道
朝代：宋

大官連檣十萬艘，小官僅得一葉如漁舠。
其中何所有，白髮翁媼並兒曹。
赤脚婢三後執爨，蒼頭奴二前操篙。
玄真筆牀間茶竈，吏部酒杯兼蟹螯。
書緘一箱半魚蠹，一束百軸成牛腰。
平鋪藁秸薦貓犬，剩買棗栗供猨猱。
新花鬰屈作萎木，清酒蕩摇成濁醪。
篷低日覺牛角折，竈近時聞羹釜轑。
高驤正難望鷁首，緩進豈敢爭龍標。
全家窘拘嘆蹐跼，長物屏當隨周遭。
桑樞駟馬各是累，人肝薇蕨俱成饕。
不須彼此更相笑，未必鬰林之石賢胡椒。
荠
作者：徐似道
朝代：宋
体裁：古风

萋萋墙根荠，采掇盈一襜。破白半浮糁，杀青微下盐。长贫叹亦苦，积悟觉尤甘。缅想拔葵者，吾今已伤廉。
荠
作者：徐似道
朝代：宋

萋萋墙根荠，采掇盈一襜。
破白半浮糁，杀青微下盐。
长贫欢亦苦，积悟觉尤甘。
缅想拔蔡者，吾今已伤廉。
莼菜二首
作者：徐似道
朝代：宋

堆盘缕缕又秋风，客俎虀盐一洗空。
羹鱠疑居柁楼底，杯螯如堕酒船中。
莼羹本是诗人事，樽俎那容俗子同。
不日挽君来快问，请分一箸供涪翁。
莼菜二首·其一
作者：徐似道
朝代：宋

千里莼丝未下盐，北游谁复话江南。可怜一箸秋风味，错被旁人苦未参。
莼菜二首·其一
作者：徐似道
朝代：宋

千里莼丝未下盐，北游谁復话江南。
可怜一筯秋风味，错被旁人苦未参。
莼菜二首·其二
作者：徐似道
朝代：宋

堆盘缕缕又秋风，客俎虀盐一洗空。
羹鲙疑居柁楼底，杯螯如堕酒船中。
莼羹本是诗人事，樽俎那容俗子同。
不日挽君来快问，请分一筯供涪翁。
莼菜二首·其二
作者：徐似道
朝代：宋

堆盘缕缕又秋风，客俎齑盐一洗空。羹鲙疑居柁楼底，杯螯如堕酒船中。莼羹本是诗人事，樽俎那容俗子同。不日挽君来快问，请分一箸供涪翁。
萱草花
作者：徐似道
朝代：宋

莫訝萱枝小，能施宮樣粧。
只緣沾染足，絕似杜蘭香。
萱草花
作者：徐似道
朝代：宋

莫讶萱枝小，能施宫样妆。只缘沾染足，绝似杜兰香。
萱草花
作者：徐似道
朝代：宋

莫讶萱枝小，能施宫样粧。
只缘沾染足，绝似杜兰香。
蒲
作者：徐似道
朝代：宋

圆蒲相将结僧厦，荷叶蒲茸绿相亚。
浮花浪叶自飘零，小院回廊正潇洒。
叶如青幄花成茵，细腰起舞来送春。
纸光如银墨如漆，落笔四座惊有神。
轻衫短帽付余子，花前醉倒输闲人。
蒲
作者：徐似道
朝代：宋

圆蒲相将结僧厦，荷叶蒲茸绿相亚。浮花浪叶自飘零，小院回廊正潇洒。叶如青幄花成茵，细腰起舞来送春。纸光如银墨如漆，落笔四座惊有神。轻衫短帽付馀子，花前醉倒输闲人。
蒲
作者：徐似道
朝代：宋

圆蒲相将结僧厦，荷叶蒲茸绿相亚。
浮花浪叶自飘零，小院迴廊正潇洒。
叶如青幄花成茵，细腰起舞来送春。
纸光如银墨如漆，落笔四座惊有神。
轻衫短帽付余子，花前醉倒输闲人。
蒲
作者：徐似道
朝代：宋

圓蒲相將結僧厦，荷葉蒲茸綠相亞。
浮花浪葉自飄零，小院迴廊正瀟洒。
葉如青幄花成茵，細腰起舞來送春。
紙光如銀墨如漆，落筆四座驚有神。
輕衫短帽付餘子，花前醉倒輸閑人。
蓴菜二首·其一
作者：徐似道
朝代：宋

千里蓴絲未下鹽，北遊誰復話江南。
可憐一筯秋風味，錯被旁人苦未參。
蓴菜二首·其二
作者：徐似道
朝代：宋

堆盤縷縷又秋風，客俎虀鹽一洗空。
羹鱠疑居柁樓底，杯螯如墮酒船中。
蓴羹本是詩人事，樽俎那容俗子同。
不日挽君來快問，請分一筯供涪翁。
薺
作者：徐似道
朝代：宋

萋萋牆根薺，采掇盈一襜。
破白半浮糝，殺青微下鹽。
長貧歎亦苦，積悟覺尤甘。
緬想拔葵者，吾今已傷廉。
虞仲房司馬遊園約予不赴因次其韻
作者：徐似道
朝代：宋

祕書行處有歌鐘，身在名園錦繡叢。
試問高吟梁苑雪，何如共快楚臺風。
人鷗不去機方息，魚我相忘樂未窮。
待得芙容濯雲錦，弄花翻水與君同。
虞仲房司马游园约予不赴因次其韵
作者：徐似道
朝代：宋
体裁：七言律诗

秘书行处有歌钟，身在名园锦绣丛。试问高吟梁苑雪，何如共快楚台风。人鸥不去机方息，鱼我相忘乐未穷。待得芙容濯云锦，弄花翻水与君同。
虞仲房司马游远约予不赴因次其韵
作者：徐似道
朝代：宋

秘书行处有歌钟，身在名园锦绣丛。
试问高吟梁苑雪，何如共快楚台风。
人鸥不去机方息，鱼我相忘乐未穷。
待得芙蓉濯云锦，弄花翻水与君同。
虞美人（夜泊庐山）
作者：徐似道
朝代：宋

风紧浪淘生。蛟吼龟鸣。
家人睡着怕人惊。只有一翁扪虱坐，依约三更。
雪又打残灯。欲暗还明。有谁知我此时情。独对梅花倾一盏，还又诗成。
装太和米纲
作者：徐似道
朝代：宋
体裁：古风

一鞭加尔肤，万刃划吾腹。就令猛于虎，何忍食子肉。世无冷镬汤，邑尽活地狱。
装太和米纲
作者：徐似道
朝代：宋

一鞭加尔肤，万刃划吾腹。
就令猛於虎，何忍食子肉。
世无冷镬汤，邑尽活地狱。
裝太和米綱
作者：徐似道
朝代：宋

一鞭加爾膚，萬刃劃吾腹。
就令猛於虎，何忍食子肉。
世無冷鑊湯，邑盡活地獄。
詩一首
作者：徐似道
朝代：宋

一瓶儲粟一囊錢，兒學箕裘女紡磚。
更買小丘吾事畢，勘書評畫了殘年。
詩一首
作者：徐似道
朝代：宋

植杞必植梓，藝蘭仍藝蓀。
過庭遺訓在，鑿楹故書存。
诗一首
作者：徐似道
朝代：宋
体裁：七言绝句

一瓶储粟一囊钱，儿学箕裘女纺砖。更买小丘吾事毕，勘书评画了残年。
诗一首
作者：徐似道
朝代：宋
体裁：五言绝句

植杞必植梓，艺兰仍艺荪。过庭遗训在，凿楹故书存。
買硯
作者：徐似道
朝代：宋

俸餘宜辦買山錢，却買端州一硯磚。
依舊被渠驅使出，買山之事定何年。
过月岩
作者：徐似道
朝代：宋
体裁：六言诗

桥虹跨水千尺，岩月倚空半规。岁晚相看如昨，夕阳伫立移时。
过月岩
作者：徐似道
朝代：宋

桥虹跨水千尺，岩月倚空半规。
岁晚相看如昨，夕阳佇立移时。
遊廬山得蟹
作者：徐似道
朝代：宋

不到廬山辜負目，不食螃蟹辜負腹。
亦知二者古難并，到得九江吾事足。
廬山偃蹇坐吾前，螃蟹郭索來酒邊。
持螯把酒與山對，世無此樂三百年。
時人愛畫陶靖節，菊繞東籬手親折。
何如更畫我持螯，共對廬山作三絕。
過月巖
作者：徐似道
朝代：宋

橋虹跨水千尺，巖月倚空半規。
歲晚相看如昨，夕陽佇立移時。
酴醾
作者：徐似道
朝代：宋

紛紛紅紫落莓苔，带月和煙特地開。
疑是玉妃新浴出，翠雲梯上舞風臺。
酴醾
作者：徐似道
朝代：宋
体裁：七言绝句

纷纷红紫落莓苔，带月和烟特地开。疑是玉妃新浴出，翠云梯上舞风台。
阮郎归
作者：徐似道
朝代：宋
体裁：词

茶寮山上一头陀。新来学者么。蝤蛑螃蟹与乌螺。知他放几多。有一物，似蜂窝。姓牙名老婆。虽然无奈得它何。如何放得它。
阮郎归
作者：徐似道
朝代：宋
体裁：词

茶寮山上一头陀。
新来学者麽。
蝤蛑螃蟹与乌螺。
知他放几多。
有一物，是蜂窝。
姓牙名老婆。
虽然无奈得它何。
如何放得它。
阮郎归·茶寮山上一头陀
作者：徐似道
朝代：宋

茶寮山上一头陀。新来学者么。蝤蛑螃蟹与乌螺。知他放几多。有一物，是蜂窝。姓牙名老婆。虽然无奈得它何。如何放得它。
阮郎歸
作者：徐似道
朝代：宋

茶寮山上一頭陀。新來學者麼。蝤蛑螃蟹與烏螺。知他放幾多。有一物，是蜂窩。姓牙名老婆。雖然無奈得它何。如何放得它。
題仙居相湖
作者：徐似道
朝代：宋

嶺名石母誰家母，湖號相公何代公。
欲問嶺雲并嶺月，怕推湖水與湖風。
漁翁樵子難重問，墨客騷人苦欲窮。
愚智校行三十里，朔風吹酒又成空。
題仙居道中
作者：徐似道
朝代：宋

地褊山成簇，溪平水不奔。
晴天带陰色，冬日作春溫。
草聚雞豚市，機聲桑柘村。
舟人識行李，相約候歸轅。
題蒼嶺
作者：徐似道
朝代：宋

看山每恨眼不飽，上馬豈知程可貪。
還我一筇雙不借，緩從雲北過雲南。
題雪巢
作者：徐似道
朝代：宋

巢餘太古雪，人有正始風。
頭如雪絮白，面作春桃紅。
题仙居相湖
作者：徐似道
朝代：宋

岭名可母谁家母，湖号相公何代公。
欲问岭云并岭月，怕推湖水与湖风。
渔翁樵子难重问，墨客骚人苦欲穷。
愚智校行三十里，朔风吹酒又成空。
题仙居相湖
作者：徐似道
朝代：宋
体裁：七言律诗

岭名石母谁家母，湖号相公何代公。欲问岭云并岭月，怕推湖水与湖风。渔翁樵子难重问，墨客骚人苦欲穷。愚智校行三十里，朔风吹酒又成空。
题仙居道中
作者：徐似道
朝代：宋
体裁：五言律诗

地褊山成簇，溪平水不奔。晴天带阴色，冬日作春温。草聚鸡豚市，机声桑柘村。舟人识行李，相约候归辕。
题苍岭
作者：徐似道
朝代：宋
体裁：七言绝句

看山每恨眼不饱，上马岂知程可贪。还我一筇双不借，缓从云北过云南。
题雪巢
作者：徐似道
朝代：宋

巢余太古雪，人有正始风。
头如雪絮白，面作春桃红。
题雪巢
作者：徐似道
朝代：宋

巢馀太古雪，人有正始风。头如雪絮白，面作春桃红。
馬橋秋月
作者：徐似道
朝代：宋

石梁橫卧清溪曲，波光上下風吹綠。
海東推上月輪來，鱗龍閃閃浮寒玉。
昔人呼爲飲馬泉，至今飲者誰投錢。
吟餘不覺露華重，桂花香墮綃衣寒。
马桥秋月
作者：徐似道
朝代：宋

石梁横卧清溪曲，波光上下风吹绿。
海东推上月轮来，鳞龙闪闪浮寒玉。
昔人呼为饮马泉，至今饮者谁投钱。
吟余不觉露华重，桂花香堕绡衣寒。
马桥秋月
作者：徐似道
朝代：宋

石梁横卧清溪曲，波光上下风吹绿。海东推上月轮来，鳞龙闪闪浮寒玉。昔人呼为饮马泉，至今饮者谁投钱。吟馀不觉露华重，桂花香堕绡衣寒。
王文孺臞庵
作者：徐作
朝代：宋

藜苋幽人室，丘园隐者居。
一原青嶂合，万水绿阴疏。
手把归田赋，腰县种树书。
桑麻连轸秀，网罟人溪渔。
王文孺臞庵
作者：徐作
朝代：宋

藜苋幽人室，丘园隐者居。一原青嶂合，万水绿阴疏。手把归田赋，腰悬种树书。桑麻连畛秀，网罟入溪渔。
王文孺臞庵
作者：徐作
朝代：宋

藜苋幽人室，丘园隠者居。
一原青嶂合，万水绿阴疏。
手把归田赋，腰悬种树书。
桑麻连畛秀，网罟入溪渔。
王文孺臞庵
作者：徐作
朝代：宋

藜莧幽人室，丘園隠者居。
一原青嶂合，萬水綠陰疏。
手把歸田賦，腰懸種樹書。
桑麻連畛秀，網罟入溪漁。
久不作诗立春以诗并酒送滕知丞
作者：徐侨
朝代：宋
体裁：七言律诗

羡君萧散脱尘□，别□□官自不卑。判断湖山诗有按，追呼风月酒随司。衙官宋玉供奔走，从事青州奉指麾。惭我真成今俗吏，固应期会绝文移。
书斋即事
作者：徐侨
朝代：宋
体裁：五言律诗

尘世灯窗外，寒儒竹简情。三杯慰岑寂，一榻寄孤清。夜永那能睡，天寒不肯明。起来重搔首，江海一鸥轻。
云入窗牖
作者：徐侨
朝代：宋
体裁：五言绝句

白云入户牖，幽趣颇相关。俗远人无累，心夷物自闲。
云山歌
作者：徐侨
朝代：宋

云山窈兮风微，山径缭兮云依。兰馨兮晨晞，松樛兮夕晖。有禽消摇其间兮不去，飞俛啄兮蔌薇。昂吟兮绿筠枝，春与鼯腾兮秋莺与啼。希鸾鹄兮志亦几，绝樊弋兮随所栖。空碧临临兮山四围，泉咽咽兮流以时。宁易地兮颍若箕，与世相忘兮幽人期。山虽高兮步坦夷，云虽深兮光陆离。胸洞洞兮陶然以怡，祗天命兮安厥宜。
云山歌
作者：徐侨
朝代：宋

云山窈兮风微，山径缭兮云依。
兰馨兮晨晞，松樛兮夕晖。
有禽消摇其间兮不去，飞俛啄兮蔌薇。
昂吟兮绿筠枝，春与鼯腾兮秋鶑与啼。
希鸾鹄兮志亦几，绝樊弋兮随所栖。
空碧临临兮山四围，泉咽咽兮流以时。
宁易地兮颍若箕，与世相忘兮幽人期。
山虽高兮步坦夷，云虽深兮光陆离。
胸洞洞兮陶然以怡，祗天命兮安厥宜。
五云寺
作者：徐侨
朝代：宋

黄云不似五云深，隐隐回环坐此林。峦阜几重遮入路，陇冈百里护来峰。单僧怜汝喧鱼板，漫叟便余玩鹤琴。茶罢策筇无个事，登高时复一长吟。
五云寺
作者：徐侨
朝代：宋

黄云不似五云深，隠隠回环坐此林。
峦阜几重遮入路，陇冈百里护来峰。
单僧怜汝喧鱼板，漫叟便余玩鹤琴。
茶罢策筇无箇事，登高时復一长吟。
倚门
作者：徐侨
朝代：宋

碧松窝裏着吾身，风在襟裙月在门。
灯火未残絃诵习，一团清兴许谁论。
倚门
作者：徐侨
朝代：宋

碧松窝里著吾身，风在襟裾月在门。灯火未残弦诵习，一团清兴许谁论。
偶书
作者：徐侨
朝代：宋

有原一本流无穷，有物万殊生不同。自从太极两仪后，往古来今感应中。日月东西递往还，四时迁易不曾閒。要知天地生成妙，只在阴阳进退间。
偶书·其一
作者：徐侨
朝代：宋
体裁：七言绝句

有原一本流无穷，有物万殊生不同。自从太极两仪后，往古来今感应中。
偶书·其二
作者：徐侨
朝代：宋
体裁：七言绝句

日月东西递往还，四时迁易不曾閒。要知天地生成妙，只在阴阳进退间。
初晴出南山过西湖往九峰复饮于湖光
作者：徐侨
朝代：宋

积雨郁愁思，初日破春泥。胜处欲何往，游情翻自迷。柳招追绿渡，梅引逐香蹊。却忆杜陵老，慇勤出碧鸡。
初晴出南山过西湖往九峰復饮于湖光
作者：徐侨
朝代：宋

积雨鬰愁思，初日破春泥。
胜处欲何往，游情翻自迷。
柳招追绿渡，梅引逐香蹊。
却忆杜陵老，慇懃出碧鸡。
删后坡繁枝出四山剡溪陈正仲作诗有白云移向青林外让与幽人不敢争之句因次其韵
作者：徐侨
朝代：宋

为嫌远目碍双明，只许苍松一干横。
尽对羣峦坐高爽，月来分席不渠争。
删后坡繁枝出四山剡溪陈正仲作诗有白云移向青林外让与幽人不敢争之句因次其韵
作者：徐侨
朝代：宋

为嫌远目碍双明，只许苍松一干横。尽对群峦坐高爽，月来分席不渠争。
即事
作者：徐侨
朝代：宋
体裁：五言律诗

关吾朝夕事，月岭与云岑。坐册澹中味，行筇老者襟。酒随深浅酌，诗任短长吟。时与七贤语，知音在素琴。
即事
作者：徐侨
朝代：宋

在家贫亦好，居官贫更宜。
布被不妨温，菜羹有余滋。
客至草具杯，事闲遣兴诗。
外此了无挠，澹然心地夷。
即事
作者：徐侨
朝代：宋

在家贫亦好，居官贫更宜。布被不妨温，菜羹有馀滋。客至草具杯，事闲遣兴诗。外此了无挠，澹然心地夷。
即事
作者：徐侨
朝代：宋

白墁蠲败壁，墨烬沃尘楹。瓦阙删茅补，墙穿埏土平。竹栽檐外个，花植盎中茎。次第成吾趣，婆娑乐此生。
即事
作者：徐侨
朝代：宋

白墁蠲败壁，墨烬沃尘楹。
瓦阙删茅补，墙穿埏土平。
竹栽檐外箇，花植盎中茎。
次第成吾趣，婆娑乐此生。
双松亭
作者：徐侨
朝代：宋
体裁：古风

双松如老虬，拜然俯于地。山下草细微，降从所非类。昂藏烈丈夫，肯与樵牧比。樛枝若欲颓，直干固不倚。外柔内则刚，物耳寓此理。吾观世俗流，随人尽弃己。此松乃不然，自下弗为耻。所立峭已高，其节凛不记。满眼春风生，中有岁寒意。敢告行道人，视此知所止。
司户摄淳安丞同官送至西湖支使有诗因次韵
作者：徐侨
朝代：宋
体裁：七言律诗

把酒湖亭一笑逢，沿湖犹拥绿丛丛。倒涵岚影晴烟紫，回射城阴夕照红。愁绪不关歌舞外，交情却在别离中。片帆我亦随西下，小□凭栏蔌蔌风。
同官三人率庆裘元量司直于湖中有诗呈诸公
作者：徐侨
朝代：宋

欲晴未晴还不雨，无日无风又无暑。
烟薄微笼四岸山，空翠却向湖中聚。
今日之游诚佳哉，湖山文字中衔杯。
相为此约亦已久，天相其逢资追陪。
吾侪官闲无一事，平生丘壑讵轻弃。
相从于此合钟情，无奈同襟欲分袂。
西风着意向芙蓉，绿柳未疎花正浓。
劝君慢理江头楫，更作一日来从容。
同官三人率庆裘元量司直于湖中有诗呈诸公
作者：徐侨
朝代：宋

欲晴未晴还不雨，无日无风又无暑。烟薄微笼四岸山，空翠却向湖中聚。今日之游诚佳哉，湖山文字中衔杯。相为此约亦已久，天相其逢资追陪。吾侪官闲无一事，平生丘壑讵轻弃。相从于此合钟情，无奈同襟欲分袂。西风著意向芙蓉，绿柳未疏花正浓。劝君慢理江头楫，更作一日来从容。
后坡
作者：徐侨
朝代：宋
体裁：七言律诗

扶筇剥啄一山中，幽兴偏于此处浓。前屏树柯呈列岫，旁开林隙出奇峰。座迎夜月分吾石，栏度朝云对汝松。俗客不来人籁寂，省心时听数声钟。
和吕巽伯韵
作者：徐侨
朝代：宋
体裁：七言律诗

何事贪乘逆水船，此心长向白云边。琴书篷底一樽酒，花柳江头三月天。逸兴只将诗句遣，清襟那就俗尘牵。簿书不到斑衣底，进学输君属壮年。
和吴子开访省中韵
作者：徐侨
朝代：宋
体裁：七言绝句

自公不退准为常，永昼深帘坐此堂。今日与君添转语，共参云石与风篁。
和徐敬伯知县别喻伯经韵
作者：徐侨
朝代：宋

深院杨花闲暇，小亭林影清微。
忙裏不知客去，病中无柰春归。
和徐敬伯知县别喻伯经韵
作者：徐侨
朝代：宋

深院杨花闲暇，小亭林影清微。忙里不知客去，病中无柰春归。
和杜叔高相约湖上韵
作者：徐侨
朝代：宋

湖上朝市两忘言，胜趣何须频出门。要并雪岩寻酒伴，更从梅隐觅诗魂。风低雁溆数行影，烟障凫波几叠痕。此意古来谁领得，可无同调与同论。
和杜叔高相约湖上韵
作者：徐侨
朝代：宋

湖上朝市两忘言，胜趣何须频出门。
要并雪岩寻酒伴，更从梅隠觅诗魂。
风低雁溆数行影，烟障鳬波几迭痕。
此意古来谁领得，可无同调与同论。
和滕丞元秀韵
作者：徐侨
朝代：宋

秋期载酒子云居，春柳还惊绿映渠。几欲出门阻风雨，半因居幕困文书。自违清隐三时久，空拟忧怀一日舒。想见湖边尝独立，不禁鸥鹭问何如。
和滕丞元秀韵
作者：徐侨
朝代：宋

秋期载酒子云居，春柳还惊绿映渠。
几欲出门阻风雨，半因居幕困文书。
自违清隠三时久，空拟忧怀一日舒。
想见湖边尝独立，不禁鸥鹭问何如。
和章父兄春归韵
作者：徐侨
朝代：宋
体裁：七言绝句

元化浑沦迹已希，不缘风雨翳明辉。静中会得生生意，满眼春光未始归。
和邵康节苍苍吟
作者：徐侨
朝代：宋

穹窿奠计几层苍，缭绕难输九曲肠。七曜运空机不断，百川流下碍无妨。千林松柏独坚正，一草薰莸异臭香。祥戾毛群若麟獍，爱憎羽族类鸮凰。最宜春风与秋月，忽作冬雷或夏霜。万变杂兴虽错糅，一元不动固安详。
和邵康节苍苍吟
作者：徐侨
朝代：宋

穹窿奠计几层苍，缭遶难输九曲肠。
七曜运空机不断，百川流下碍无妨。
千林松柏独坚正，一草熏莸异臭香。
祥戾毛羣若麟獍，爱憎羽族类鸮凰。
最宜春风与秋月，忽作冬雷或夏霜。
万变杂兴虽错糅，一元不动固安详。
咏拳石菖蒲
作者：徐侨
朝代：宋

岩泉噀洒著根纤，拳石相依自纠缠。土叶渐除青带冗，细茎初发绿毛鲜。一尘不许溷幽雅，百草谁能并洁娟。日课苍头注新汲，要移林壑在庭前。
咏拳石菖蒲
作者：徐侨
朝代：宋

岩泉潠洒着根纤，拳石相依自纠缠。
土叶渐除青带冗，细茎初发绿毛鲜。
一尘不许溷幽雅，百草谁能并洁娟。
日课苍头注新汲，要移林壑在庭前。
咏渔父
作者：徐侨
朝代：宋

占得江湖汗漫天，了无乡县挂民编。卖鱼买酒醉日日，长是太平无事年。只把丝纶当酒金，世间万事不关心。月移篷影醒未醒，人在芦花深更深。
咏渔父·其一
作者：徐侨
朝代：宋
体裁：七言绝句

占得江湖汗漫天，了无乡县挂民编。卖鱼买酒醉日日，长是太平无事年。
咏渔父·其二
作者：徐侨
朝代：宋
体裁：七言绝句

只把丝纶当酒金，世间万事不关心。月移篷影醒未醒，人在芦花深更深。
喜得孙
作者：徐侨
朝代：宋

我五十有四，才今见其孙。汝父亦三十，得子为之昆。人生百年间，欻如驹隙奔。其间欣与戚，短长未暇论。长长与幼幼，一家团春温。岂惟情爱足，是有礼义存。嗟我生苦晚，陟岵悲蚤吞。有怀当世忧，拙迂不自轩。老矣绝他念，先志惟所□。诗书茂花实，忠厚丰本根。要令汝辈长，续续熟予言。功名身外物，孝悌德之源。莫先家人正，所贵椒聊蕃。今朝情陪喜，添汝壮吾门。相与绍清白，无惭故丘园。
喜得孙
作者：徐侨
朝代：宋

我五十有四，纔今见其孙。
汝父亦三十，得子为之昆。
人生百年间，欻如驹隙奔。
其间欣与戚，短长未暇论。
长长与幼幼，一家团春温。
岂惟情爱足，是有礼义存。
嗟我生苦晚，陟岵悲蚤吞。
有怀当世忧，拙迂不自轩。
老矣绝他念，先志惟所□。
诗书茂花实，忠厚丰本根。
要令汝辈长，续续熟予言。
功名身外物，孝悌德之源。
莫先家人正，所贵椒聊蕃。
今朝情陪喜，添汝壮吾门。
相与绍清白，无惭故丘园。
喻叔厚总干寄诗甚富
作者：徐侨
朝代：宋
体裁：七言律诗

从君把酒炉峰下，去踏黄尘三见秋。别后便教诗社冷，梦中尤忆草堂幽。忽承珠玉联佳什，剩喜亭池添胜游。最想版舆频御处，山花庭草总忘忧。
因报谒过西湖
作者：徐侨
朝代：宋

不见西湖两鬓丝，湖光如旧不□欺。
画桥各领游船去，密港谁知渔艇移。
绿柳行疎人步隠，翠荷丛浅鸟飞迟。
清风汗漫知何许，小憇招提独自移。
因报谒过西湖
作者：徐侨
朝代：宋

不见西湖两鬓丝，湖光如旧不□欺。画桥各领游船去，密港谁知渔艇移。绿柳行疏人步隐，翠荷丛浅鸟飞迟。清风汗漫知何许，小憩招提独自移。
夏日即事
作者：徐侨
朝代：宋
体裁：七言绝句

桃藤下上蚁行暑，竹影浮沉龟荫凉。步缓幽塘成小立，清风微度藕花香。
安溪
作者：徐侨
朝代：宋
体裁：七言律诗

潮回尽处晓江清，百丈滩头舟子情。饶我静观黄卷罢，为渠卧看白云轻。炫蓬滉漾龙蛇影，喧枕萧骚风雨声。无限青山饱秋色，去来谁暇与将迎。
宿野墅五更窗月照瓶中老梅清甚有感
作者：徐侨
朝代：宋

桃李纷纷一饷花，风清月白老生涯。
取之无尽山林藏，求而有余农圃家。
游是理中无愧慊，乐吾心处是荣华。
较他絃管凄凉地，巵酒杯羹总自奢。
宿野墅五更窗月照瓶中老梅清甚有感
作者：徐侨
朝代：宋

桃李纷纷一饷花，风清月白老生涯。取之无尽山林藏，求而有馀农圃家。游是理中无愧慊，乐吾心处是荣华。较他弦管凄凉地，卮酒杯羹总自奢。
寄题赵仁父两山堂
作者：徐侨
朝代：宋

两山对立着君三，山意无穷勿浪参。
静底规摹随处有，忙时事业箇中涵。
移文肯为轻离北，采菊何尝索见南。
会取孔门仁者意，等闲风月不虚谈。
寄题赵仁父两山堂
作者：徐侨
朝代：宋

两山对立著君三，山意无穷勿浪参。静底规摹随处有，忙时事业个中涵。移文肯为轻离北，采菊何尝索见南。会取孔门仁者意，等闲风月不虚谈。
对雷峰
作者：徐侨
朝代：宋

雷峰顶上两三松，挺秀扶疎印碧空。
坐石倚筇看不足，此心游泊太虚中。
对雷峰
作者：徐侨
朝代：宋

雷峰顶上两三松，挺秀扶疏印碧空。坐石倚筇看不足，此心游泊太虚中。
常自在歌
作者：徐侨
朝代：宋
体裁：古风

常自在，常自在，莫受物触随变改。心常澄太虚，胸常涵沧海。志常明秋霜，气常融春霭。常自在，常自在，莫或欺心旋遮盖。此心常与天地通，日月神明环内外。万物森森在吾下，我自小之自伤害。常自在，常自在，诗书乐处安精神。道义合时行身世，贫何足嗟，贱何□嘅，富何足淫，贵何足泰。静惟饬身而无愧，动惟利□而尽爱。常自在，常自在，此外何求哉。有时诗一篇，有时酒一杯。庭花野草为宾友，清风明月相追陪。陶吾真兮适吾性，常自在。常自在，何处有愁来。
张家渡买鱼
作者：徐侨
朝代：宋

北堂老人性嗜鱼，有鱼一饭空无余。
行水登舟喜动色，几月乃得三四食。
溪涸舟胶挽不去，舍舟行行溪上路。
路入茅舍惟一翁，网挂壁头儿负舂。
问之有底不出渔，水动鱼藏溪作风。
强之不能许觞醪，翁为持网儿持篙。
挟艇过临丛藻岸，踏竹下网屡成漫。
忽然得鲤仅如掌，翁笑官有福可仗。
我舟犹在极目涯，乃坐其艇与之往。
烹鱼一开慈颜驩，胶舟旋亦辞涸滩。
两日舟移无十里，吁嗟有此行路难。
渔翁饮酒得钱去，一叶如飞烟水暮。
张家渡买鱼
作者：徐侨
朝代：宋

北堂老人性嗜鱼，有鱼一饭空无馀。行水登舟喜动色，几月乃得三四食。溪涸舟胶挽不去，舍舟行行溪上路。路入茅舍惟一翁，网挂壁头儿负舂。问之有底不出渔，水动鱼藏溪作风。强之不能许觞醪，翁为持网儿持篙。挟艇过临丛藻岸，踏竹下网屡成漫。忽然得鲤仅如掌，翁笑官有福可仗。我舟犹在极目涯，乃坐其艇与之往。烹鱼一开慈颜驩，胶舟旋亦辞涸滩。两日舟移无十里，吁嗟有此行路难。渔翁饮酒得钱去，一叶如飞烟水暮。
归自寿昌
作者：徐侨
朝代：宋
体裁：七言绝句

舟子长歌下急滩，江风吹我怯衣单。一轮明月为谁好，无限清光照夜寒。
得严陵推官
作者：徐侨
朝代：宋
体裁：七言律诗

拟乞四明幕下客，忽得严陵阙两年。造物故怜贫已甚，去家不费一篙船。世事低昂吾有分，人生出处亦关天。钓台高士不可尚，赢得桐江在眼前。
懒书问
作者：徐侨
朝代：宋
体裁：五言绝句

避闹深违俗，耽闲懒作书。故人无诮我，丘壑政关渠。
晚望
作者：徐侨
朝代：宋
体裁：七言绝句

陂沼盈盈闲绿水，郊原浩浩涌青禾。烟连山际无人语，只有晚归樵牧歌。
晚步
作者：徐侨
朝代：宋
体裁：七言绝句

夕无下照澹云亭，暝入前除独自行。栖树喧沉砌吟迥，雨留微润作秋清。
晨兴耕庵
作者：徐侨
朝代：宋

往来乌兔底匆忙，老去身心只自将。
理栉不胜浑种种，翻书未了苦忙忙。
情知世俗风光浅，日觉山林气味长。
有负夙心依屺岵，更将余力事松篁。
晨兴耕庵
作者：徐侨
朝代：宋

往来乌兔底匆忙，老去身心只自将。理栉不胜浑种种，翻书未了苦忙忙。情知世俗风光浅，日觉山林气味长。有负夙心依屺岵，更将馀力事松篁。
有感
作者：徐侨
朝代：宋
体裁：七言绝句

擎拳伺色紫朱前，极爱殚忧衽席边。能合此心移膝下，未惭舜圣与参贤。
樵夫行
作者：徐侨
朝代：宋

晨征已输行者早，纷来敛避樵夫道。樵夫辛苦刈樵归，昏莫结束更起炊。夜半出门星月暗，崎岖露草寒濡衣。入市博得升合粮，归来分与妻儿尝。依前剥剥上山去，不住朝朝莫莫忙。樵夫樵夫休懊恼，世路艰难勤亦好。蝗虫四起米价高，怜汝饥劳我未饱。我苦闲愁雪满颠，烹葵煮藜过年年。夜枕攲倾半眠醒，或起浩叹窥星天。逢人说事只忧国，长哀无告穷已极。天下奸弊纷如麻，虎狼搏攫殚麋麚。愁眠忍饿不敢出，羸瘠膏髓堪推挝。冤气干天天垂灾，连年禾稼同枯荄。斯人每恨不速死，樵夫纵苦未及此。安得人仁公且刚，一扫虿螫完民疮。感动和气时覆斗，樵夫饱食我醉酒。待与樵夫齐高歌，昔谈王道今如何。
樵夫行
作者：徐侨
朝代：宋

晨征已输行者早，纷来敛避樵夫道。
樵夫辛苦刈樵归，昏莫结束更起炊。
夜半出门星月暗，崎岖露草寒濡衣。
入市博得升合粮，归来分与妻儿尝。
依前剥剥上山去，不住朝朝莫莫忙。
樵夫樵夫休懊恼，世路艰难勤亦好。
蝗虫四起米价高，怜汝饥劳我未饱。
我苦闲愁雪满颠，烹葵煮藜过年年。
夜枕欹倾半眠醒，或起浩叹窥星天。
逢人说事只忧国，长哀无告穷已极。
天下奸弊纷如麻，虎狼搏攫殚麋麚。
愁眠忍饿不敢出，羸瘠膏髓堪推挝。
冤气干天天垂灾，连年禾稼同枯荄。
斯人每恨不速死，樵夫纵苦未及此。
安得人仁公且刚，一扫虿螫完民疮。
感动和气时覆斗，樵夫饱食我醉酒。
待与樵夫齐高歌，昔谈王道今如何。
次陈和仲惠云山歌韵
作者：徐侨
朝代：宋

幽人寻坦道，为言柔履刚。所利在艰正，未取马逐良。云山坐深窈，无人兰自芳。青青松与竹，障暑拒雪霜。人迹所罕到，亶为烟云乡。老我志彫落，发苍而视茫。怀哉此丘壑，闲踪寄忀徉。人事辄往复，世虑忘暄凉。书数种，琴一张，竹布充野服，筇杖替游缰。生来坦率得自遂，客至嘲诮庸何伤。非故逃名甘寂寂，攻嫌助长病茫茫。君诗明澹起予意，留取伴我山中藏。
次陈和仲惠云山歌韵
作者：徐侨
朝代：宋

幽人寻坦道，为言柔履刚。
所利在艰正，未取马逐良。
云山坐深窈，无人兰自芳。
青青松与竹，障暑拒雪霜。
人迹所罕到，亶为烟云乡。
老我志雕落，髮苍而视茫。
怀哉此丘壑，闲踪寄忀徉。
人事辄往復，世虑忘暄凉。
书数种，琴一张，竹布充野服，筇杖替游缰。
生来坦率得自遂，客至嘲诮庸何伤。
非故逃名甘寂寂，攻嫌助长病茫茫。
君诗明澹起予意，留取伴我山中藏。
次韵能之贺除
作者：徐侨
朝代：宋

初无家学赡三余，滥被君恩有此除。
非取金华能占对，但令东观与观书。
汗颜莫称英髦选，冷眼终输山泽居。
自昔与君忧世切，只今何策塞侵渔。
次韵能之贺除
作者：徐侨
朝代：宋

初无家学赡三馀，滥被君恩有此除。非取金华能占对，但令东观与观书。汗颜莫称英髦选，冷眼终输山泽居。自昔与君忧世切，只今何策塞侵渔。
次韵谢滕丞惠诗
作者：徐侨
朝代：宋

一从驱迫入通阛，望渺江湖梦绕山。日堕红尘转湮没，天教群玉与跻攀。莫孤文字澹中趣，要识人情奔处间。多谢故人相警发，骊珠特地出沧湾。
次韵谢滕丞惠诗
作者：徐侨
朝代：宋

一从驱迫入通阛，望渺江湖梦遶山。
日堕红尘转湮没，天教羣玉与跻攀。
莫孤文字澹中趣，要识人情奔处间。
多谢故人相警发，骊珠特地出沧湾。
欲雨雪而晴
作者：徐侨
朝代：宋
体裁：五言绝句

云冻雨无脚，寒凝霜有毛。却能开霁色，爱日炫初晴。
殿庐考试毕
作者：徐侨
朝代：宋
体裁：五言律诗

地禁尘难到，亭深暑不奸。一杯天上把，千策日边看。频劳君恩重，危言士志殚。治安浑道未，臣亦欲披肝。
毅斋即事
作者：徐侨
朝代：宋

自吾斋外付诸儿，除却诗书总不知。苔色上侵闲坐处，鸟声来和独吟时。十分秋气重阳近，一味天凉老者宜。调得身心能自慊，止吾所止复何疑。
毅斋即事
作者：徐侨
朝代：宋

自吾斋外付诸儿，除却诗书总不知。
苔色上侵闲坐处，鸟声来和独吟时。
十分秋气重阳近，一味天凉老者宜。
调得身心能自慊，止吾所止復何疑。
永乐道中
作者：徐侨
朝代：宋
体裁：五言律诗

夫物有奇观，而于天地间。月中浮白水，雨后对青山。云巘泉千尺，雪天梅一班。有时逢此景，清兴颇相关。
游石洞
作者：徐侨
朝代：宋

我来叩石洞，崭绝何从登。
天开一间路，崖列两连屏。
有水泠泠来，委蛇贯中行。
五丁修磴道，引步若余迎。
昏暮坐危阁，萧飕风雨声。
不知身何许，似有通山灵。
晨兴穷所历，石转泉逾清。
绝顶一带垂，方诸函明泓。
想当春夏交，雪练输浮轻。
欲去重倚徙，拳石提蒲生。
归与置窗几，聊以志余情。
游石洞
作者：徐侨
朝代：宋

我来叩石洞，崭绝何从登。天开一间路，崖列两连屏。有水泠泠来，委蛇贯中行。五丁修磴道，引步若余迎。昏暮坐危阁，萧飕风雨声。不知身何许，似有通山灵。晨兴穷所历，石转泉逾清。绝顶一带垂，方诸函明泓。想当春夏交，雪练输浮轻。欲去重倚徙，拳石提蒲生。归与置窗几，聊以志馀情。
滕丞洎冲天观先以诗来次韵谢之
作者：徐侨
朝代：宋

我本山林人，出处无意固。君亦如山泉，随地为流注。方其居山时，文豹隐冥雾。又如出岫云，散漫欻无据。忆昨我与君，相逢同一处。时时湖光亭，襟抱一披露。君横膝上琴，我踵户外屦。梅花落园春，辞君一朝去。诗筒遽寥寥，粤从浙濡渡。雁去燕复来，不得一字附。抚怀兴长嗟，恍然此散聚。何期老鹤臞，短翮忽舒布。九皋耸孤唳，群仙翕清誉。高寒玉峰巅，为尔肯一驻。杭严两西湖，未必置爱恶。瞥从子陵台，来踏苏公路。山友而水宾，风晓而烟暮。行止初何心，同是一真趣。愿于人海中，更觅山中句。
滕丞洎冲天观先以诗来次韵谢之
作者：徐侨
朝代：宋

我本山林人，出处无意固。
君亦如山泉，随地为流注。
方其居山时，文豹隠冥雾。
又如出岫云，散漫欻无据。
忆昨我与君，相逢同一处。
时时湖光亭，襟抱一披露。
君横膝上琴，我踵户外屦。
梅花落园春，辞君一朝去。
诗筒遽寥寥，粤从浙濡渡。
雁去燕復来，不得一字附。
抚怀兴长嗟，恍然此散聚。
何期老鹤臞，短翮忽舒布。
九皋耸孤唳，羣仙翕清誉。
高寒玉峰巅，为尔肯一驻。
杭严两西湖，未必置爱恶。
瞥从子陵台，来踏苏公路。
山友而水宾，风晓而烟暮。
行止初何心，同是一真趣。
愿于人海中，更觅山中句。
燕兮歌
作者：徐侨
朝代：宋
体裁：古风

燕兮燕兮，颉颃于飞。语呢喃兮声哲支，居慕贤兮身缁衣。高明依栖兮王谢侪其主，去来有节兮春秋兮其旅。良时赓歌兮对尔吟哦，清燕论文兮聆尔话语。燕兮燕兮其禽乎，其禽之嘉宾欤。
看栽菊
作者：徐侨
朝代：宋
体裁：古风

我生随所止，唯种竹与菊。菊靓而无华，竹清而不俗。渊明兴悠然，子猷爱之酷。夫我乃兼之，佳趣于尔足。
立春以诗并酒送滕知丞
作者：徐侨
朝代：宋
体裁：七言绝句

草残木尽又春来，辜负梅花与酒杯。政要诗翁裁好句，为从今日洗尘埃。